hotchpotch/miracl-hf-unified huggingface dataset:
জাহাজমারা ইউনিয়ন
জাহাজমারা বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন।
হাতিয়া উপজেলার মূল দ্বীপের সর্ব-দক্ষিণে জাহাজমারা ইউনিয়নের অবস্থান। এ ইউনিয়নের উত্তরে বুড়িরচর ইউনিয়ন ও সোনাদিয়া ইউনিয়ন, পশ্চিমে হাতিয়া চ্যানেল ও ভোলা জেলার মনপুরা উপজেলার সাকুচিয়া উত্তর ইউনিয়ন, দক্ষিণে হাতিয়া চ্যানেল ও নিঝুমদ্বীপ ইউনিয়ন এবং পূর্বে বঙ্গোপসাগর অবস্থিত।
জাহাজমারা ইউনিয়ন হাতিয়া উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ।
নিঝুমদ্বীপ ইউনিয়ন
নিঝুমদ্বীপ বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন।
হাতিয়া উপজেলার মূল দ্বীপের দক্ষিণের উপদ্বীপে নিঝুমদ্বীপ ইউনিয়নের অবস্থান। এ ইউনিয়নের উত্তরে হাতিয়া চ্যানেল ও জাহাজমারা ইউনিয়ন, পশ্চিমে হাতিয়া চ্যানেল ও ভোলা জেলার মনপুরা উপজেলার সাকুচিয়া দক্ষিণ ইউনিয়ন এবং দক্ষিণে ও পূর্বে বঙ্গোপসাগর অবস্থিত।
নিঝুমদ্বীপ ইউনিয়ন হাতিয়া উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ।
হাভি সানচেজ
হাভিয়ের সানচেজ দে ফেলিপে (জন্ম: ১৪ মার্চ ১৯৯৭) হলেন একজন স্পেনীয় ফুটবলার, যিনি বর্তমানে স্পেনীয় ক্লাব রিয়াল মাদ্রিদ কাস্তিয়ার হয়ে একজন রক্ষণভাগের খেলোয়াড় হিসেবে খেলেন। তিনি রিয়াল মাদ্রিদ কাস্তিয়ার অধিনায়কের দায়িত্ব পালন করছেন।
সনি পল
সোনি পল হল একটি হিন্দি ভাষার সাধারণ বিনোদনমূলক চ্যানেল। সোনি পিকচারস নেটওয়ার্ক দ্বারা এই চ্যানেলটি পরিচালিত হয়। 2014 খ্রিস্টাদ্বে এই চ্যানেল অনুষ্ঠান সম্প্রচার শুরু করে।
1 সেপ্টেম্ব 2014 সালে চ্যানেলটি প্রতিষ্ঠিত হয়। চ্যানেলটি প্রথম দিকে আসল অনুষ্ঠান তৈরি করলেও পরের দিকে সোনি নেটওয়ার্ক এর অন্যান্য চ্যানেল বিশেষ করে সনি সব চ্যানেল এর অনুষ্ঠান সম্প্রচার শুরু করে। বলিউড অভিনেত্রী জুহি চাওলা ছিলেন এই চ্যানেলের ব্রান্ড অ্যামবাসডর। চ্যানেলটি মূলত মহিলা কেন্দ্রিক চ্যানেল।
চ্যানেল টির মূল লক্ষ্য ছিল দর্শক দের চ্যানেল মুখে করা। স্টার প্লাস, জি টিভি প্রভৃতি চ্যানেল এর সাথে চ্যানেলটি প্রতিদন্দিতা করে। Due to this, the channel ceased its business operations on 13 February 2015,
পিটার অ্যালান
পিটার জন অ্যালান (; জন্ম: ৩১ ডিসেম্বর, ১৯৩৫) কুইন্সল্যান্ডের ব্রিসবেনে জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৫ সালে অস্ট্রেলিয়ার পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড দলের প্রতিনিধিত্ব করেছেন পিটার অ্যালান। দলে তিনি মূলতঃ ডানহাতি ফাস্ট-মিডিয়াম বোলিংয়ে অংশ নিতেন।
১৯৫৯-৬০ মৌসুমে কুইন্সল্যান্ডের পক্ষে অভিষেক ঘটে তাঁর। তবে, রাজ্য দলটিতে প্রতিষ্ঠা লাভের জন্যে ১৯৬৩-৬৪ মৌসুম পর্যন্ত অপেক্ষার প্রহর গুণতে হয়েছে তাঁকে। শেফিল্ড শিল্ডের খেলায় চমৎকার ক্রীড়াশৈলী প্রদর্শনের স্বীকৃতিস্বরূপ ১৯৬৪-৬৫ মৌসুমে ওয়েস্ট ইন্ডিজ সফরের জন্যে অস্ট্রেলিয়া দলে অন্তর্ভূক্ত করা হয় পিটার অ্যালানকে। তবে ঐ সফরে কোন টেস্টে অংশগ্রহণের সুযোগ পাননি তিনি। ১৯৬৮-৬৯ মৌসুমে কুইন্সল্যান্ডের পক্ষে সফলতম মৌসুম অতিবাহিত করেন। বোলিং উদ্বোধনে নেমে ১৬.৩৬ গড়ে ৪৬ উইকেট নিয়ে জাতীয় গড়ে শীর্ষস্থান ছিলেন।
১৪ জুলাই, ২০০০ তারিখে ক্রিকেট খেলায় অসামান্য অবদানের প্রেক্ষিতে অস্ট্রেলিয়ান স্পোর্টস মেডেল পুরস্কারে ভূষিত হন পিটার অ্যালান।
১৯৬৫-৬৬ মৌসুমে সফরকারী ইংল্যান্ড দলের বিপক্ষে অ্যাশেজ সিরিজে অংশগ্রহণ করেছেন। ব্রিসবেনে সিরিজের প্রথম টেস্টে বোলিং উদ্বোধনে নেমেছিলেন তিনি। তবে, অ্যালান কনলিকে প্রাধান্য দেয়ায় দ্বিতীয় টেস্টে অংশ নিতে পারেননি। জানুয়ারি, ১৯৬৬ সালে কুইন্সল্যান্ডের সদস্যরূপে ভিক্টোরিয়ার বিপক্ষে প্রথম ইনিংসে ১০/৬১ বোলিং পরিসংখ্যান গড়েন। এ বোলিং পরিসংখ্যানটি অস্ট্রেলিয়ার ক্রিকেটের ইতিহাসে তৃতীয় সেরারূপে বিবেচিত হয়ে আসছে। এরফলে চতুর্থ টেস্টে পুণরায় তাঁকে দলে ফিরিয়ে আনা হয়। তবে, টেস্ট শুরুর পূর্বে আহত হলে গার্থ ম্যাকেঞ্জিকে তাঁর স্থলাভিষিক্ত করা হয় ও ম্যাকেঞ্জি ৬/৪৮ লাভ করে অস্ট্রেলিয়াকে ইনিংস ব্যবধানে জয় এনে দেন।
তিনসুকিয়া গণহত্যা
২০১৮ সালের ১ নভেম্বর সন্দেহভাজন ইউনাইটেড লিবারেশন ফ্রন্ট অব আসাম (স্বাধীন) বা আলফা (স্বাধীন) জঙ্গিরা আসামের তিনসুকিয়া জেলার খেরবাড়ি গ্রামের কাছে ব্রহ্মপুত্র নদীর তীরে পাঁচ জন বাঙালি হিন্দুকে হত্যা করে। আসামের মুখ্যমন্ত্রী সর্বানন্দ সোনোওয়াল এই গণহত্যার নিন্দা করেন। পশ্চিমবঙ্গের মুখ্যমন্ত্রী মমতা বন্দ্যোপাধ্যায়ও এই গণহত্যার তীব্র নিন্দা করে এই হত্যাকাণ্ডের জন্য এনআরসি কর্মসূচিকে দায়ী করেন।
১৩ অক্টোবর আলফা (ইন্ডিপেনডেন্ট) গুয়াহাটিতে একটি নাতিতীব্র বোমা বিস্ফোরণ ঘটিয়ে এনআরসি কর্মসূচিতে নাম না ওঠা বাঙালি হিন্দু শরণার্থীদের নাগরিক তালিকা থেকে বাদ দেওয়ায় প্রতিবাদী বাঙালি হিন্দু সংগঠনগুলির হুমকি দেয়। আলফা দাবি করে বাঙালি হিন্দু সংগঠনগুলি আসামের স্থানীয় অধিবাসীদের স্বার্থবিরোধী কাজ করছে এবং আসামের বিরুদ্ধে ষড়যন্ত্র করছে।
২০১৮ সালের ১ নভেম্বর সন্ধ্যাবেলা খেরবাড়ি গ্রামে ছয়-সাতজন বাঙালি হিন্দু যুবক একটি দোকানে বিশ্রাম করছিলেন এবং লুডো খেলছিলেন। সন্ধ্যে সাড়ে আটটা নাগাদ পাঁচ-ছয় জন অপরিচিত বন্দুকবাজ সেখানে উপস্থিত হয় এবং সেই যুবকদের ঘিরে ধরে। তাদের নিয়ে যাওয়া হয় ধোলা-সাদিয়া সেতুর থেকে প্রায় ছয় কিলোমিটার দূরে ব্রহ্মপুত্র নদীর তীরে। বন্দুকবাজেরা সেই যুবকদের একটি সারে বসতে বাধ্য করে। ৮টা ৫৫ মিনিট নাগাদ সেই বন্দুকবাজেরা পয়েন্ট ব্ল্যাঙ্ক রেঞ্জ থেকে সেই যুবকদের উপর গুলি বর্ষণ করে। সাতজনের মধ্যে দু'জন সেখানেই মৃত্যুবরণ করেন। অপর দু'জন সংকটজনকভাবে আহত হন। তাঁদের হাসপাতালে নিয়ে যাওয়া হয়।
তিনসুকিয়া গণহত্যা কাণ্ডে মৃতদের মধ্যে অনন্ত বিশ্বাস (১৮), অবিনাশ বিশ্বাস (২৩) ও শ্যামলাল বিশ্বাস (৬০) একই পরিবারের সদস্য। অপর দু'জনের নাম সুবল দাস (৬০) ও ধনঞ্জয় নমশূদ্র (২৩)। আহত ব্যক্তির নাম সহদেব নমশূদ্র।
আসামের মুখ্যমন্ত্রী সর্বানন্দ সোনোওয়াল এই গণহত্যার নিন্দা করেন। শিলচরের সাংসদ সুস্মিতা দেবও এই গণহত্যার নিন্দা করেন। পশ্চিমবঙ্গের মুখ্যমন্ত্রী মমতা বন্দ্যোপাধ্যায় এই হত্যাকাণ্ডের তীব্র নিন্দা করে এর জন্য এনআরসি প্রক্রিয়াকে দায়ী করেন।
সর্বভারতীয় তৃণমূল কংগ্রেস এই গণহত্যার প্রতিবাদে ২ অক্টোবর দুপুর ১টায় কলকাতায় একটি প্রতিবাদ মিছিলের আয়োজন করে। লোকসভা সাংসদ অভিষেক বন্দ্যোপাধ্যায় এই মিছিলের নেতৃত্ব দেন। যাদবপুর অঞ্চলের ৮বি বাস স্ট্যান্ড থেকে শুরু হয়ে মিছিল শেষ হয় হাজরা মোড়ে। সেখানে আয়োজিত জনসভাতেও অভিষেক বন্দ্যোপাধ্যায় "বিজেপি-শাসিত রাজ্যগুলিতে নিরাপরাধ বাঙালিদের নৃশংস হত্যাকাণ্ডের নিন্দা" করেন। তৃণমূল কংগ্রেস উত্তর ও দক্ষিণবঙ্গের বিভিন্ন অঞ্চলে প্রতিবাদ মিছিলের ঘোষণা করে। অন্যদিকে অল আসাম বেঙ্গলি ইউথ স্টুডেন্টস ফেডারেশন ১২ ঘণ্টার তিনসুকিয়া বনধের ডাক দেয়।
বুসান আন্তর্জাতিক চলচ্চিত্র উৎসব
বুসান আন্তর্জাতিক চলচ্চিত্র উৎসব (Busan International Film Festival (BIFF) পূর্বে পুসান আন্তর্জাতিক চলচ্চিত্র উৎসব (Pusan International Film Festival, PIFF) নামে পরিচিত ছিল। প্রতি বছর দক্ষিণ কোরিয়ার বুসান শহরের হেউন্দে বীচ সংলগ্ন এলাকায় এই চলচ্চিত্র উৎসব অনুষ্ঠিত হয়। ১৯৯৬ সালের ১৩ থেকে ২১ নভেম্বর প্রথম অনুষ্ঠিত এই চলচ্চিত্র উৎসব কোরিয়ার প্রথম আন্তর্জাতিক চলচ্চিত্র উৎসব।  বর্তমানে এই চলচ্চিত্র উৎসব এশিয়ার সবচেয়ে মর্যাদাপূর্ণ চলচ্চিত্র উৎসব হিসেবে বিবেচিত হয়।
প্রতি বছর উৎসবে প্রদর্শিত চলচ্চিত্রগুলোকে বিভিন্ন বিভাগে একাধিক পদক দেয়া হয়।
এশীয় পরিচালকদের মধ্যে তাদের প্রথম অথবা দ্বিতীয় চলচ্চিত্রের মধ্যে সেরা দুই চলচ্চিত্র নির্মাতাকে দেয়া নিউ কারেন্টস অ্যাওয়ার্ড। দুইটি চলচ্চিত্র এই ক্যাটাগরিতে ৩০ হাজার মার্কিন ডলার পান।
প্রতিযোগিতায় অংশগ্রহণকারী উৎসবে প্রদর্শিত সেরা চলচ্চিত্রের জন্য ২০০৯ সাল থেকে ৩০ হাজার মার্কিন ডলার দেওয়া হয়।
কোরীয় ও এশীয় নির্মাতা নির্মিত সেরা স্বল্পদৈর্ঘ্যের চলচ্চিত্রের জন্য প্রায় ১৭ হাজার মার্কিন ডলার সমমূল্যের পদক দেয়া হয়।
কোরিয়া ও এশিয়ার সেরা প্রামান্যচিত্র নির্মাতাকে প্রায় সাড়ে আট হাজার মার্কিন ডলার সমমূল্যের পদক দেয়া হয়।
২০১৪ সাল থেকে বুসান আন্তর্জাতিক চলচ্চিত্র উৎসবে সেরা অভিনেতা ও অভিনেত্রী পদক দেওয়া হয়।
বুসান শহরে বিশ্ববিদ্যালয় শিক্ষার্থীরা এই পদকের জন্য চলচ্চিত্র নির্বাচন করে। শহরটি ৭টি বিশ্ববিদ্যালয়ের চলচ্চিত্র বিষয়ক অনুষদের ৭১ জন শিক্ষার্থী এই পদকের জুরি বোর্ড হিসেবে দায়িত্ব পালন করেন।
২০১৭ সালে মে মাসে বুসান চলচ্চিত্র উৎসবের ফাউন্ডিং সদস্য ও চলচ্চিত্র পরিচালক কিম জিসক মৃত্যুবরণ করেন। কিম জিসকের তরুণ প্রতিশ্রুতিশীল চলচ্চিত্র নির্মাতাদের খুঁজে বের করা এবং এশীয় চলচ্চিত্রের উন্নয়নে বিভিন্ন ধরনের সহায়তা প্রদানের মত কর্মকে স্মরণীয় করে রাখতে সেই বছর থেকে কিম জিসক পদকের পত্তন করা হয়।
২০০৯ সালে মোস্তফা সরওয়ার ফারুকীর "থার্ড পারসন সিঙ্গুলার নাম্বার" বুসান আন্তর্জাতিক চলচ্চিত্র উৎসবে মুক্তি পায়। ২০১৩ সালে ফারুকী তার "টেলিভিশন" চলচ্চিত্রের জন্য APSA গ্রান্ড জুরি পদক লাভ করেন। আরেক বাংলাদেশি চলচ্চিত্র নির্মাতা, আবু শাহেদ ইমন তার প্রথম চলচ্চিত্র "জালালের গল্প"-এর জন্য ২০১৪ সালে এই উৎসব থেকে আর্থিক সহায়তা পান। "জালালের গল্প" ৮৮তম একাডেমি পদকের বিদেশী ভাষার চলচ্চিত্র বিভাগে বাংলাদেশ থেকে মনোনীত হয়। ২০১৮ সালের বাংলাদেশের ১১ জন তরুণ নির্মাতার নির্মিত "ইতি, তোমারই ঢাকা" চলচ্চিত্রটি প্রদর্শনের জন্য নির্বাচিত হয়।
ইস্তানবুল আতাতুর্ক বিমানবন্দর
ইস্তানবুল আতাতুর্ক বিমানবন্দর () ইস্তানবুল শহরের প্রধান আন্তর্জাতিক বিমানবন্দর এবং এটি যাত্রী সংখ্যা, গন্তব্যস্থল পরিসেবা ও বিমান ওঠানামার দিক থেকে তুরস্কের সবচেয়ে ব্যস্ততম ও বড় বিমানবন্দর। এটি ১৯১২ সালে ইস্তানবুল শহরের কেন্দ্র থেকে ২৪ কিলোমিটার (১৫ মাইল) পশ্চিমে, শহরের ইউরোপীয় অংশের ইয়েসিলকয়ে প্রথম মিলিটারি বিমানাঙ্গন হিসেবে চালু করা হয়েছিল। টার্কিশ এয়ারলাইনসের জন্য এ বিমানবন্দরটি নাভি হিসেবে কাজ করে। এই শহরে অন্য আরেকটি ছোট বিমানবন্দর রয়েছে হলো সাবিহা গোকেন আন্তর্জাতিক বিমানবন্দর। ফেব্রুয়ারি ২০১৭ সালের হিসাবে, বিমানবন্দরটি আঙ্কারা ইস্তানবুল রুটে ২৭৩টি অবিরাম উড়ান পরিচালনা করেছে। জার্মানির ফ্রাংকফুর্ট বিমানবন্দরের পর এটি পৃথিবীর দ্বিতীয় বৃহত্তম অবিরাম উড়ান পরিচালনাকারী বিমানবন্দর।
এ বিমানবন্দরটি মূলত য়েসিলকো বিমানবন্দর হিসেবে তৈরি করা হয়েছিল। ১৯৮০-এর দশকে তুরস্ক প্রজাতন্ত্রের প্রতিষ্ঠাতা ও প্রথম রাষ্ট্রপতি মোস্তফা কামাল আতাতুর্কের সম্মানে ইস্তানবুল আতাতুর্ক আন্তর্জাতিক বিমানবন্দর নামে পুনঃনামকরণ করা হয়। এটি ২০১৫ সালে ৬ লক্ষ যাত্রীকে পরিসেবা প্রদান করেছে, যা তাকে সর্বমোট যাত্রী ট্রাফিকে বিশ্বের ১১তম ব্যস্ততম বিমানবন্দর এবং আন্তর্জাতিক যাত্রী ট্রাফিকে বিশ্বের ১০ম ব্যস্ততম বিমানবন্দরে পরিণত করেছে। ২০১৭ সালের হিসাব অনুযায়ী, এটি লন্ডন হ্যাথ্র, প্যারিস, ফ্রাংকফুর্ট ও আমস্টারডাম বিমানবন্দরের পরে ইউরোপের ৫ম ব্যস্ততম বিমানবন্দর, যদিও তৃতীয় স্থানে ছিল কিন্ত নিরাপত্তার কারণে পঞ্চম স্থানে পিছিয়ে যায়।
ইস্তানবুল আতাতুর্ক বিমানবন্দরে দুটি টার্মিনাল রয়েছে, টার্মিনাল দুটি একটির সাথে আরেকটি সমন্বয় করা।
বিমানবন্দরের দুটি টার্মিনালের মধ্যে অভ্যন্তরীণ টার্মিনাল হল পুরনো ও ছোট টার্মিনাল, যাতে শুধুমাত্র তুরস্কের অভ্যন্তরীণ বিমান নিয়ন্ত্রণ করা হয়ে থাকে। আন্তর্জাতিক টার্মিনাল চালু করার পূর্বে এটিই ছিল এ বিমানবন্দরের আন্তর্জাতিক টার্মিনাল। 
আন্তর্জাতিক টার্মিনালটির ২০০০ সালে অভিষেক হয় এবং সকল আন্তর্জাতিক বিমান এ টার্মিনাল ব্যবহার করে। এতে আটটি চেক ইন আইলেসসহ একটি বিশাল হলঘর এবং দোকান ও রেস্তোরাঁ নিয়ে বিস্তৃত বায়ুচলাচল সুবিধা রয়েছে।
প্রধান এলাকা থেকে উত্তর-পশ্চিম দিকে সাধারণ বিমানচালনার জন্য আরও একটি সহযোগী টার্মিনাল রয়েছে।
ইস্তানবুল আতাতুর্ক বিমানবন্দর শহরের সাথে বিভিন্ন ভাবে সংযুক্ত রয়েছে।
সাবওয়ে পরিসেবা: আতাতুর্ক বিমানবন্দর মেট্রোস্টেশন থেকে শহরের এনিকেপি পর্যন্ত ইস্তানবুল মেট্রো লাইন এম১-এ পর্যন্ত সংযুক্ত। এ লাইনটি শহরের ইউরোপীয় অংশের একটি গুরুত্বপূর্ণ অংশ, যার সাথে ইন্টারসিটি বাস টার্মিনালও যুক্ত।
সামরিকবাহিনীতে অবস্থানকালীন নিহত ক্রিকেটারদের তালিকা
অত্র নিবন্ধটি সামরিকবাহিনীতে কর্মরত অবস্থায় নিহত ক্রিকেটারদের তালিকা সম্পর্কীয়। এ তালিকায় অন্তর্ভূক্ত ক্রিকেটারদেরকে যুদ্ধ এবং টেস্ট ক্রিকেট ও প্রথম-শ্রেণীর ক্রিকেট অনুযায়ী বিভক্ত করা হয়েছে।
নেপলীয় যুদ্ধ, প্রথম বোর যুদ্ধ, মাদিষ্ট যুদ্ধ, দ্বিতীয় বোর যুদ্ধ, প্রথম বিশ্বযুদ্ধ, ইস্টার রাইজিং, আয়ারল্যান্ডের স্বাধীনতার যুদ্ধ, দ্বিতীয় বিশ্বযুদ্ধ ও দক্ষিণ আফ্রিকান সীমান্ত যুদ্ধকে ধারাবাহিকভাবে সাজানো হয়েছে।
শিলা আক্তার
শিলা আক্তার বাংলাদেশী জাতীয় মহিলা কাবাডি খেলোয়াড় যিনি ২০১৪ এশীয় গেমসে ব্রোঞ্জ পদক জেতা কাবাডি দলের অংশ ছিলেন।
পাশাই ভাষা
পাশাই উত্তরপূর্ব আফগানিস্তানের কপিসা, লাঘমান, নুরিস্তান, কুনার, এবং নঙ্গারহার প্রদেশগুলির বিভিন্ন অংশে বাসবাসকারী পাশাই জাতির দ্বারা ব্যবহৃত একটি ভাষা। এটি ইন্দো-আর্য ভাষাগোষ্ঠির দার্দীয় ভাষাসমূহের অন্তর্গত একটি ভাষা। এই ভাষার বেশিরভাগ বক্তাই দ্বিভাষিক এবং এই ভাষার সাথে পশতু ভাষাও ব্যবহার করে থাকেন। এই ভাষাভাষিদের মধ্যে স্বাক্ষরতার হার ২৫%।
উনবিংশ শতাব্দীর ভাষাবিজ্ঞানি জর্জ আব্রাহাম গ্রিয়ার্সনের মতে "পাশাই" শব্দটি "পৈশাচী" শব্দের অপভ্রংশ। তবে হেনরি ওয়াল্টার বেলিউয়ের মতে শব্দটি "পাদশাহী" শব্দের গুণবাচক বহুবচনীয় রূপ।
এই ভাষার চারটি উপভাষা আছে যার মধ্যে আভিধানিক মিল হলো ৩০%:
উত্তরপূর্ব: আরেট, চালাস বা চিলাস, কান্ডাক, কোরাঙ্গাল, কুর্দার উপভাষা
উত্তরপশ্চিম: আলাসাই, বোলাঘাইন, গুলবাহার, কোহনাদেহ, লৌরোবান, নাজিল, নাঙ্গারাচ, পাচাগান, পান্ডাউ, পারাজঘান, পাশাগার, সাঞ্জান, শামাকোট, শুতুল, উজবিন, বাডাউ উপভাষা
দক্ষিণপূর্ব: দামেঞ্চ, লাঘমানি, সুম, এবংগ উচ্চ এবং নিম্ন দরাই নূর উপভাষা
দক্ষিণপশ্চিম: ইশপি, ইসকেন, তাগাউ উপভাষা
২০০৩-এর আগে অবধি এই ভাষার কোন লিখিত রূপ ছিল না। তবে ২০০৩ সালে এই ভাষাকে লেখার জন্য আরবি লিপি ভিত্তিক একটি বর্ণমালা তৈরি করা হয়:
নীচে কিছু পাশাই শব্দের উদাহরণ দেওয়া হলো:
ফোর্বস সবচেয়ে মূল্যবান ফুটবল ক্লাবের তালিকা
এটি ফোর্বস পত্রিকা দ্বারা প্রকাশিত বিশ্বের সবচেয়ে মূল্যবান ফুটবল ক্লাবের একটি তালিকা, যেটি মার্কিন ডলারে ক্লাবগুলোর মূল্য অনুসারে সাজানো।
১২ই জুন ২০১৮ অনুযায়ী,
১লা জুন ২০১৭ অনুযায়ী,
As of 1 May 2016
As of 6 May 2015
As of 15 July 2014
As of 17 April 2013
As of 19 April 2012
As of 20 April 2011
As of April 2010
As of April 2009
As of April 2008
This is the list released in March 2007.
গিলগিত জেলা
গিলগিত জেলা (উর্দু: ضلع گلگت) উত্তর পাকিস্তানের গিলগিত-বালতিস্তান অঞ্চলে অবস্থিত। এটি ১৯৭০ সালে গিলগিট-বাল্টিস্থানকে "উত্তর অঞ্চল" হিসেবে পরিচালনা করার সময় গঠিত হয়েছিল। জেলাটি উত্তরে ওয়াখান করিডোর (আফগানিস্তান) দ্বারা আবদ্ধ; এই জেলার উত্তর-পূর্ব এবং পূর্ব দিকে শিনচিয়াং প্রদেশ (গণচীন); দক্ষিণে স্কার্দু, অস্টোর এবং ডায়রার; এবং পশ্চিমে ঘাইজার জেলা অবস্থিত। গিলগিত শহরটি গিলগিট জেলার রাজধানী। ১৯৯৮ সালের আদমশুমারি অনুসারে গিলগিত জেলাটির জনসংখ্যার ২৪,৩২৪ জন।
জেলাটিতে গিলগিত (রাজধানী শহর), বাগরট ভ্যালি, জুগলট, দানিওর, নলটার পীক এবং নোমাল উপত্যকা রয়েছে। জেলার সর্বোচ্চ শিখর ডিতাঘিল সর ৭,৮৮৫ মিটার (২৫,৮৬৯ ফুট), যা পাকিস্তানের সপ্তম সর্বোচ্চ এবং পৃথিবীর ১৯তম সর্বোচ্চ শিখর।
২০০৯ সালে পাকিস্তান পিপলস পার্টি পাকিস্তানের রাষ্ট্রপতির অধ্যাদেশের মাধ্যমে "উত্তর অঞ্চল"-এর নামের পরিবর্তন করে এবং এটি গিলগিট-বাল্টিস্থান নামে পুনঃনামকরণ করে। বর্তমান গভর্নর মীর গজানফার, যিনি প্রকৃত প্রাদেশিক স্থাপনার সাংবিধানিক প্রধান, একজন নির্বাহী প্রধান হাফিজ হাফিজ ও রেহমান এবং মন্ত্রী পরিষদের সহায়তা করেন।
এই জেলা একটি রাজনৈতিক এবং স্থানীয় সরকার ব্যবস্থা দ্বারা শাসিত। স্থানীয় সরকার ব্যবস্থা একজন স্পিকারের নেতৃত্বে একটি আইন পরিষদ (প্রাদেশিক পরিষদ) ভিত্তিতে ভোটের মাধ্যমে ছয়টি জেলায় জনগণের দ্বারা নির্বাচিত হয়। টেকনোক্র্যাট এবং মহিলা সদস্যগণ পরবর্তীতে নির্বাচিত ব্যবস্থার মাধ্যমে নির্বাচিত হয়।
সকল বিভাগের প্রশাসনিক প্রধান, পাকিস্তানের প্রধানমন্ত্রীর পক্ষ থেকে সব বিষয় নিয়ন্ত্রণ করে।
পুলিশের মহাপরিদর্শক, সব ছয় জেলায় ডেপুটি সুপারিনটেনডেন্টসহ পুলিশ বিভাগের প্রধানের দায়িত্ব পালন করেন।
গিলগিট-বাল্টিস্থানে প্রধান বিচার বিভাগীয় কাঠামোতে রয়েছে হাইকোর্ট, যা সরকার কর্তৃক নির্বাচিত তিন বিচারকের সমন্বয়ে গঠিত যা সুপ্রিম আপিল আদালত সমর্থিত।
"আলিফ আইলন পাকিস্তান জেলা শিক্ষা ক্রম ২০১৫" অনুযায়ী, এই জেলা গিলগিত শিক্ষায় ১৪৮টি জেলার মধ্যে ৩৫তম হিসেবে বিবেচিত হয়েছে। শিক্ষার সুবিধা ও অবকাঠামোর ক্ষেত্রে জেলাটি ১৪৮টি জেলার মধ্যে ৬৭তম স্থান পেয়েছে।
গিলগিত নদী অর্থাৎ গিলগিত উপত্যকার শুধুমাত্র একটি অংশ গিলগিত জেলার রাজনৈতিক সীমানার মধ্যে অন্তর্ভুক্ত। পাহাড়ী দেশটির মধ্যস্থতাকারী প্রস্থ রয়েছে যা প্রধানত হিমবাহ এবং বরফের ক্ষেত্র দ্বারা প্রতিনিধিত্ব করে এবং স্টেরাইল উপত্যকায় সংকীর্ণ হয়, যা প্রায় ১০০ মিটার (৩৩০ ফুট) থেকে ১৫০ মিটার (৪৯০ ফুট) প্রশস্ত উত্তর এবং উত্তর-পূর্ব দিকে, যেটি মুজিতাঘ এবং কারাকোরামের বাইরে চীন সীমান্ত থেকে গিলগিত প্রদেশটিকে পৃথক করে।
শাহানা পারভীন
কাজী শাহানা পারভীন একজন বাংলাদেশি শ্যুটার যিনি ১৯৯২ সালের গ্রীষ্মকালীন অলিম্পিকে মহিলাদের ১০ মিটার এয়ার রাইফেল ইভেন্ট, ১৯৯৪ এশিয়ান গেমস এবং ১৯৯৮ কমনওয়েলথ গেমসে অংশ নেন।
বার্সেলোনায় অনুষ্ঠিত ১৯৯২ গ্রীষ্মকালীন অলিম্পিকের সময়ে পারভীন মহিলা ১০ মিটার এয়ার রাইফেল ইভেন্টে প্রতিনিধিত্ব করেন কিন্তু চূড়ান্ত রাউন্ডে যোগ্যতা অর্জনে ব্যর্থ হন। কোয়ালিফাইং রাউন্ডে তিনি ৩৭৯ পয়েন্ট অর্জন করেন এবং ৪৩ তম স্থান লাভ করেন। দুই বছর পর, পারভীন হিরোশিমা এশিয়ান গেমসে প্রতিদ্বন্দ্বিতা করেন। তিনি ১০ মিটার এয়ার রাইফেল এবং ৫০ মিটার রাইফেলে ৩ টি পজিশন এবং ৫০ মিটার রাইফেলে প্রেন ইভেন্টে অংশ নেন এবং যথাক্রমে ২৭, ১৪ এবং ২৬ তম অবস্থান গ্রহন করেন তবে এর মধ্যে কোনটির ফাইনাল খেলার যোগ্যতা অর্জন করেননি। ১৯৯৮ সালে, কমনওয়েলথ গেমসে মহিলাদের ফ্রি রাইফেল প্রোনি জোড়া জন্য সাবরিনা সুলতানার সাথে যুক্ত হন এবং অষ্টম স্থান অর্জন করেন।
২০০৮ সালের ইন্দো-বাংলা গেমসে পারভীন বাংলাদেশী মহিলা দলের ম্যানেজার ছিলেন। ১৯৯৮ সালে বাংলাদেশ জাতীয় ক্রীড়া পুরস্কার পাওয়া ১০ জনের মধ্যে তিনি ছিলেন। ২০১৬ সালে তিনি বাংলাদেশ স্পোর্টস প্রেস অ্যাসোসিয়েশন কর্তৃক সম্মানিত হন।
লিনিয়ার পার্ক
লিনিয়ার পার্ক বাংলাদেশের খুলনা জেলার খুলনা মহানগরীর গল্লামারী এলাকায় ময়ূরনদীর তীরে অবস্থিত একটি বিনোদন পার্ক।
খুলনা সিটি কর্পোরেশন ২০০৯ সালে নগরীর গল্লামারীর ময়ূর নদীর তীরে ১৪ একর জায়গা নিয়ে একটি পার্ক নির্মাণের উদ্যোগ নেয়। প্রকল্পটি অনুমোদনের পর ২০১২ সালে পার্কটি তৈরির কাজ শুরু হয়। প্রকল্পে রয়েছে আরসিসি পিলার ও তারকাঁটার প্রাচীর, প্রবেশদ্বারের বাম পাশে পাঁচটি দোকানঘর, এন্ট্রিপ্লাজা (টিকিট কাউন্টার ও এন্ট্রিগেটসহ), পার্কিং জোন, রেস্টুরেন্ট, অফিস শেড ও সিকিউরিটি শেড, বাঘ ও হরিণের দুইটি রেপ্লিকা, চারতলা অবজারভেশন টাওয়ার, ১০টি আমব্রেলা শেড, দুইটি টয়লেট, প্যাডেস্ট্রিয়ান, ওয়াকওয়ে, দুইটি পিকনিক শেড (কিচেনশেডসহ), ডেকোরেটিভ বাউন্ডারি ওয়াল এবং চিলড্রেন জোনের মধ্যে চারটি সি স, একটি সি স সার, চারটি পেন্ডুলাম, চারটি কাম্বিং পোল, দুইটি মেরি গ্রাউন্ড, জ্যাম্পিং প্যাড, দুইটি স্লিপার, আর্টিফিশিয়াল টানেল।
সাবরিন শাকা মীম
সাবরিন শাকা মীম একজন বাংলাদেশী অভিনেত্রী এবং টেলিভিশন সংবাদ উপস্থাপক। ১৯৯৫ সালে নতুন কুঁড়ি প্রতিযোগীতায় চ্যাম্পিয়ন হয়ে ছিলেন। তিনি বর্তমানে এটিএন নিউজের একজন সংবাদ উপস্থাপক।
মীম ভিকারুননিসা নূন স্কুল এন্ড কলেজ থেকে তার শিক্ষা সম্পন্ন করেন। তিনি ১৯৯২ সালে টেলিভিশনের নাটকগুলির জন্য অভিনয় শুরু করেন। ২০০৮ সালে তিনি মিডিয়ার মধ্যস্থতায় যান।
মীম ৭ ডিসেম্বর ২০১২ তারিখে শাহরিয়ার আহমেদ সাজিবের সাথে বিয়ে বন্ধনে আবদ্ধ হন।
নানজিং
নানজিং (), নানকিং নামেও পরিচিত, হচ্ছে গণপ্রজাতন্ত্রী চীনের চিয়াংসু প্রদেশের রাজধানী। জনসংখ্যার ঘনত্বের বিচারে এটা চীনের দ্বিতীয় বৃহত্তম শহর (প্রথম হচ্ছে সাংহাই)। এর প্রশাসনিক আয়তন এবং মোট জনসংখ্যা ৮,২৭০,৫০০ জন . নানজিংয়ের ভেতরের অঞ্চল প্রাচীর দিয়ে ঘেরা, যার আয়তন , এর সাথে আশপাশের শহর ও অঞ্চল নিয়ে নানজিং মেট্রোপলিটন শহর গড়ে উঠেছে যার আয়তন , যার জনসংখ্যা ৩০ মিলিয়নের উপরে। নানজিং শহর ৩য় শতক থেকে শুরু করে ১৯৪৯ সাল পর্যন্ত বিভিন্ন সাম্রাজ্যের রাজধানী ছিল। ইয়াংজি নদীর তীরে অবস্থিত নানজিংকে 'চীনের প্রাচীনতম চার রাজধানী'র অন্যতম রাজধানী হিসেবে স্বীকৃতি দেয়া হয়।
ইতিহাসের বিভিন্ন পর্যায়ে নানজিং শহরটি একাধিকবার রাজধানী হওয়ার মর্যাদা লাভ করে। ২২৯ খ্রিস্টাব্দে সর্বপ্রথম নানজিং রাজধানীর মর্যাদা পায়। ২২০ খ্রিস্টাব্দে চীনে 'সান উউ' বা 'ডং উউ' নামের একটি রাজবংশের শাসন প্রতিষ্ঠা হয় এবং ২৮০ খ্রিস্টাব্দ পর্যন্ত উক্ত রাজবংশের শাসন অব্যাহত ছিল। এই রাজবংশের প্রতিষ্ঠাতা সান কুয়ান ২২৯ সালে নানজিংকে তাদের রাজ্যের রাজধানী হিসেবে ঘোষণা করেন। ২৮০ সালে উক্ত রাজবংশের পতন ঘটলে নানজিং তার রাজধানীর মর্যাদা হারিয়ে ফেলে। ৩১৭ সালে চীনে 'জিন রাজবংশ' নামের একটি রাজবংশ শাসন প্রতিষ্ঠা করলে নানজিং পূনরায় রাজধানীর মর্যাদা ফিরে পায়। এরপর ধারাবাহিকভাবে লুই সং রাজবংশ, কুই রাজবংশ, লিয়াং রাজবংশ ও চেন রাজবংশ নানজিংকে রাজধানী হিসেবে বহাল রাখে। ৫৮৯ সাল পর্যন্ত এসব রাজবংশের শাসন অব্যাহত ছিল এরপরে নানজিং থেকে রাজধানী স্থানান্তরিত হয়। ৯৩৭ খ্রিস্টাব্দে চীনে 'ট্যাং রাজত্ব' প্রতিষ্ঠিত হলে নানজিং আবার রাজধানীর মর্যাদা ফিরে পায়। ৯৭৬ সাল পর্যন্ত রাজধানীর মর্যাদায় অধিষ্ঠিত ছিল।
১৩৬৮ সালে চীনে 'মিং রাজত্ব' প্রতিষ্ঠিত হলে তারা নানজিংকে তাদের রাজ্যের রাজধানী ঘোষণা করে। টানা ২৭৬ বছর নানজিং রাজধানী হিসেবে অধিষ্ঠিত থাকে। ১৬৪৪ সালে মিং রাজত্বের অবসান ঘটলে নানজিং আবার রাজধানীর মর্যাদা হারায়। ১৮৫১ খ্রিস্টাব্দে চীনে 'থাইপিং হ্যাভেনলি কিংডম' বা শান্তির স্বর্গরাজ্য প্রতিষ্ঠিত হয়। তারাও নানজিংকে তাদের রাজ্যের রাজধানী ঘোষণা করে। এ সময় নানজিংয়ের নাম পরিবর্তন করে 'তিয়াঞ্জিং' রাখা হয়, যার অর্থ 'স্বর্গীয় রাজধানী'। ১৮৬৪ খ্রিস্টাব্দ পর্যন্ত তাদের শাসন প্রতিষ্ঠিত ছিল।
১৯২৫ খ্রিস্টাব্দে চীনে জাতীয়তাবাদী সরকার প্রতিষ্ঠিত হলে সাংবিধানিকভাবে সরকার 'রিপাবলিক অফ চায়না' নাম গ্রহণ করে। ১৯৪৮ খ্রিস্টাব্দ পর্যন্ত এই সরকারের শাসন ব্যবস্থা বহাল ছিল। এই সরকারের আমলে পর্যায়ক্রমে কয়েকটি শহরকে চীনের রাজধানী করা হয়। এর মধ্যে ১৯২৮-১৯৩৭ খ্রিস্টাব্দ পর্যন্ত নানজিংকে রাজধানীর মর্যাদা প্রদান করা হয়। ১৯৩৭ খ্রিস্টাব্দে চীন ও জাপানের মধ্যে ভয়াবহ যুদ্ধ শুরু হয়। যুদ্ধের একপর্যায়ে ১৯৪০ সালে চীনে জাপানের অনুগত একটি পুতুল সরকার গঠিত হয়। সেই সরকারের নাম দেয়া হয় 'রি-অর্গানাইজড ন্যাশনাল গভর্নমেন্ট অফ দ্য রিপাবলিক অফ চায়না'। ১৯৪৫ সাল পর্যন্ত এই সরকার টিকে ছিল। সেই সরকারও নানজিংকে তাদের রাজধানী হিসেবে মর্যাদা প্রদান করে। এরপর ১৯৪৯ সাল থেকে বেইজিং চীনের রাজধানী হিসেবে ব্যবহৃত হয়ে আসছে।
ড্রাগন নৌকা
ড্রাগন নৌকা হল মানবচালিত এক ধরনের নৌযান, যা গণচীনের দক্ষিণাঞ্চলের কুয়াংতুং প্রদেশের পার্ল ব-দ্বীপের আবিষ্কৃত হয়েছিল। এই নৌকা নির্মাণে প্রধানত সেগুন কাঠ ব্যবহার করা হলেও চীনের বেশ কয়েকটি অঞ্চলে ভিন্ন ধরনের কাঠের ব্যবহার করা হয়। এশিয়া, আফ্রিকা, প্রশান্ত মহাসাগরীয় দ্বীপপুঞ্জ ও পুয়ের্তো রিকোর বিভিন্ন লম্বা গড়নের ঐতিহ্যবাহী নৌযানের সাথে ড্রাগন নৌকার সাদৃশ্যতা পাওয়া যায়। ড্রাগন নৌকা বাইচ বা ড্রাগন বোট রেস অতি প্রাচীনকাল থেকে গ্রামবাসীদের মাঝে চলে আসা এক ধরনের রীতির মধ্যে পড়ে, যা ২০০০ বছর আগে দক্ষিণ চীন জুড়ে প্রচলিত ছিলো। এমনকি প্রাচীন গ্রীসে অনুষ্ঠিত অলিম্পিয়া গেমসে এই নৌকা বাইচ অন্তর্ভূক্ত ছিলো। চীন এবং গ্রীস উভয় অঞ্চলেই ড্রাগন নৌকাবাইচ প্রতিযোগিতাটি সাম্প্রদায়িক উৎসব এবং ধর্মীয় ভাবমর্যাদার সাথে উদযাপিত হতো।
ড্রাগন নৌকা বাইচের সমৃদ্ধশালী প্রাচীন ধর্মীয় ও রীতিনীতি রয়েছে। যার ফলে বর্তমানে সংঘটিত ড্রাগন নৌকা বাইচে সেই ঐতিহ্যের খুব কম অংশই প্রতিফলিত হয়। নৃতাত্ত্বিকদের মতে ২৫০০ বছর পূর্বে চীনের দক্ষিণে কেন্দ্রে (বর্তমান হংকং) বিদ্য়মান দোংতিং হ্রদে সর্বপ্রথম ড্রাগন নৌকাবাইচে পত্তন ঘটে। প্রায় একই সময়ে গ্রিসের প্রাচীন অলিম্পিয়া গেমসের সূচনা হয়েছিলো। সেই তখন থেকেই ড্রাগন নৌকাবাইচ বার্ষিক পানি নিয়মরীতি ও উৎসব পালনে সংঘটিত হয়ে আসছে। প্রাচীন চীনের কৃষি সমাজে উক্ত উৎসব গুরুত্বপূর্ণ ভূমিকা পালন করতো। 
একটি আদর্শ ড্রাগন নৌকায় সাধারণত ২২ জন সদস্য থাকে। এদের মধ্যে থেকে ২০ জন মাঝি জোড়া বেধে নৌকার গতিপথের দিকে মুখ করে বৈঠা চালায়। বাকি দুই সদস্যের মাঝে একজন ড্রাম বাদক এবং একজন দিক নির্দেশক। এই দুই ব্যক্তি চালকদের দিকে মুখ করে বসে। ড্রাগন নৌকা আকার ও আয়তনে বিভিন্ন হয়ে থাকে। ছোট আকারের ড্রাগন নৌকায় দশজন মাঝি এবং ঐতিহ্যবাহী বড় আকারের ড্রাগন নৌকায় ৫০ জনের মতো মাঝিও থাকতে পারে। 
ড্রাগন নৌকায় জোড়া সংখ্যক মাঝি থাকে। নৌকা চালানোর জন্য তৈরি সাধারণ বৈঠা এই ধরনের নৌকার ক্ষেত্রে ব্যবহার হয় না। যেহেতু ড্রাগন নৌকায় মাঝিরা নৌকা যেদিকে যাচ্ছে সেদিকেই মুখ করে থাকে, তাই এই নৌকার মাঝিদের ভিন্ন ধরনের বৈঠার প্রয়োজন হয়। বর্তমানে আন্তর্জাতিক ড্রাগন নৌকা ফেডারেশন কর্তৃক নির্ধারিত আদর্শ নকশা মেনে ড্রাগন নৌকার বৈঠা তৈরি করা হয়।
বেগুনী বক
বেগুনী বক ("Ardea purpurea") বক পরিবারের বিস্তৃত প্রজাতির একটি পাখি। এর বৈজ্ঞানিক নাম এসেছে লাতিন আরদেয়া ("ardea)" "বক" এবং পুরপুরা ("purpureus)", "বেগুনী বর্ণ" থেকে। আফ্রিকা ছাড়াও, মধ্য এবং দক্ষিণ ইউরোপের পাশাপাশি দক্ষিণ ও পূর্ব এশিয়ায় এই পাখি দেখতে পাওয়া যায়।
অতি পরিচিত ধূসর বকের মতো অনেকটা দেখতে হলেও বেগুনী বক আকারে কিছুটা ছোট। সাধারণত জলাশয়ের আশেপাশে এই পাখির বসবাস। মাছ, ব্যাঙ ও জলজ পোকা বেগুনী বকের প্রধান শিকার।
বেগুনি বক আকারে বড়। দৈর্ঘ্যে থেকে দাড়ানো অবস্থায় উচ্চতা  পর্যন্ত হতে পারে। বিস্তৃত ডানা প্রশস্ততা প্রায় । অবশ্য আকারে তুলনায় এই পাখির ওজন অনেক কম, মাত্র  । ধূসর বক অপেক্ষা এই বক আকারে কিছুটা ছোট। লালচে-বাদামী গাত্রবর্ণ এবং গাঢ় ধূসর পিঠ দ্বারা পূর্ণবয়স্ক বেগুনি বককে আলাদা করা যায়। এর বাদামী হলুদ ঠোট সোজা ও শক্তিশালী। চোখ হলুদ রঙের। এই বকের পা সামনের দিকে বাদামী এবং পেছনের দিকে হলুদাভ। বেগুনী বক সন্ধ্যা থেকে সকাল পর্যন্তই বেশি কর্মময় থাকে। জলাশয়ের আশেপাশে থাকায় মূলতঃ জলজ প্রাণী এই পাখির প্রধান শিকার। মাছ সরীসৃপ ছাড়াও ছোটখাটো স্তন্যপায়ী প্রাণীদের এরা শিকার করে। প্রজননের সময় দল বেধে থাকতে দেখা গেলেও মাঝে মাঝে এদের সম্পূর্ণ আলাদাভাবে বাসা তৈরি করে থাকতে দেখা যায়। ডিমের রঙ নীলাভ-সবুজ। একসাথে সাধারণত চার/পাঁচটি ডিম দেয়। মাঝে মাঝে অবশ্য ডিমের সংখ্যা ৭/৮ টিও হয়। মা ও বাবা পাখি উভয়েই ২৪ থেকে ২৮ দিন পর্যায়ক্রমে ডিমে তা দেয়। দুই মাসের মধ্যেই ছানারা সম্পূর্ণভাবে স্বাধীনভাবে চলাফেরা শুরু করে।
বেগুনি বকের মোট তিনটি উপপ্রজাতি রয়েছে:ধারণা করা হয় বর্তমানে প্রায় ২৭০,০০০ থেকে ৫৭০,০০০টি বেগুনী বক টিকে রয়েছে। ধীরে ধীরে অবশ্য এই সংখ্যা কমের দিকে। প্রকৃতি সংরক্ষণের জন্য আন্তর্জাতিক ইউনিয়ন এই পাখিকে স্বল্প পর্যায়ের ঝুঁকিতে আছে বলে চিহ্নিত করেছে। যেহেতু এখন পর্যন্ত বেগুনি বক আদতেই খুব ঝুকির মুখে আছে কিনা তা পর্যাপ্ত তথ্যের ভিত্তিতে যাচাই করা সম্ভব হয়নি। মূলতঃ জলাশয় সংকট বেগুনি বকের সংখ্যা ঝুঁকিতেথাকার প্রধান কারণ। বেগুনি বক আফ্রিকা ও ইউরেশিয়ার মধ্যে হওয়া পাখির প্রজাতি নিয়ে করা চুক্তির মাঝে অন্তর্ভূক্ত।
গণসংহতি আন্দোলন
গণসংহতি আন্দোলন বাংলাদেশের একটি রাজনৈতিক দল। দলটি ২৯ আগস্ট ২০০২ সাল ‘জনগণের নিজস্ব রাজনৈতিক শক্তি গড়ে তোলার আহ্বান’ দিয়ে যাত্রা শুরু করে।
২৯ আগস্ট ২০০২ সালে বাংলাদেশের বেশ কয়েকটি সংগঠন যেমন, বাংলাদেশ ছাত্র ফেডারেশন,বাংলাদেশ বহুমুখী শ্রমজীবী ও হকার সমিতি,নারী সংহতি, বাংলাদেশ গার্মেন্ট শ্রমিক সংহতি,প্রতিবেশ আন্দোলন ও বাংলাদেশ কৃষক-মজুর সংহতি কে নিয়ে একটি জাতীয় প্লাটফর্ম হিসেবে যাত্রা শুরু করে। এর পর প্রায় ৪ বছর পরে ২০১৬ সালের ২৭, ২৮ ও ২৯ নভেম্বর গণসংহতি আন্দোলন তার তৃতীয় জাতীয় প্রতিনিধি সম্মেলনে রাজনৈতিক দল হিসেবে আত্মপ্রকাশ করে।
শুরু থেকেই গণসংহতি আন্দোলন, বাংলাদেশের জাতীয় গুরুত্বপূর্ণ আন্দোলন সংগ্রামে ভূমিকা পালন করেছে।
২০১৫ সালের ঢাকা উত্তর সিটি করপোরেশন নির্বাচনে দলের পক্ষ থেকে মেয়র পদে প্রার্থীতা করেছিলেন দলটির প্রধান সমন্বয়ক জোনায়েদ সাকি। সেবার নির্বাচনে তিনি নির্বাচিত হতে পারেন নি।
পরবর্তীতে ২০১৮ সালে একাদশ জাতীয় নির্বাচনে ঢাকা-১২ অংশগ্রহণ করে।
ড্যাগন বিশ্ববিদ্যালয়
ড্যাগন বিশ্ববিদ্যালয় ( ), ইয়াঙ্গুনের উত্তর ড্যাগনে অবস্থিত। এটি মিয়ানমারের বৃহত্তম বিশ্ববিদ্যালয়গুলোর মধ্যে একটি। ১৯৯৩ সালে এই বিশ্ববিদ্যালয়টি প্রতিষ্ঠিত হয়। এখানে পুর্ণ সময়ের, আংশিক সময়ের এবং অনলাইন ছাত্রদের পড়ানো হয়। এই বিশ্ববিদ্যালয়টি লিবারাল আর্টস এবং বিজ্ঞানে স্নাতক এবং মাস্টার ডিগ্রি প্রদান করে। ড্যাগন বিশ্ববিদ্যালয় একটি আইনের স্নাতক ডিগ্রীও দেয় যেটি পুর্ণ সময়ের চার বছরের একটি কোর্স। এটি ইয়াঙ্গুনের উপকণ্ঠে অবস্থিত এবং এই বিশ্ববিদ্যালয়ের ক্যাম্পাসটি দেশের বৃহত্তম ক্যাম্পাসগুলোর মধ্যে একটি।
১৯৯৩ সালে ড্যাগন বিশ্ববিদ্যালয় চালু হয়। এটি ইয়াঙ্গুনের উত্তর-পূর্ব কোণের উত্তর ড্যাগনে প্রতিষ্ঠা করা হয়েছিল। এটি পূর্ব ইয়াঙ্গুনের জেলাগুলোর ছাত্রদের পড়াশোনা করার জন্য তৈরী করা হয়েছিল। মনে করা হয়, এটি সামরিক সরকারের একটি বিশেষ পরিকল্পনা ছিল, যাতে দেশের বিশ্ববিদ্যালয়ের সমস্ত ছাত্ররা সারা দেশের নানা বিশ্ববিদ্যালয় ও কলেজে ছড়িয়ে গিয়ে পড়াশোনা করতে পারে। যেসব ছাত্ররা ইয়াঙ্গুন বিশ্ববিদ্যালয়ে পড়ে, তাদের এরপর ড্যাগন বিশ্ববিদ্যালয়ে পড়তে যেতে হয় বা তারা ইয়াঙ্গুনের দক্ষিণ-পূর্বে থানলিনেরপূর্ব ইয়াঙ্গুন বিশ্ববিদ্যালয়েও পড়তে যেতে পারে।।
ইয়াঙ্গুনের ছাত্র বিক্ষোভের জন্য, ডিসেম্বর ১৯৯৬ সাল থেকে জুলাই ২০০০ সাল পর্যন্ত এই বিশ্ববিদ্যালয়টি বন্ধ ছিল। এই সঙ্গে এই সময়ে দেশের অন্যান্য সব কলা ও বিজ্ঞান বিশ্ববিদ্যালয়গুলিও বন্ধ হয়ে গেছিল।
বার্মিজ বিশ্ববিদ্যালয়ের শিক্ষা ব্যবস্থায় ড্যাগন বিশ্ববিদ্যালয়কে কলা ও বিজ্ঞান বিশ্ববিদ্যালয় হিসাবে শ্রেণীবদ্ধ করা আছে। এই বিশ্ববিদ্যালয়টি সাধারণ লিবারাল আর্টস এবং বিজ্ঞানে স্নাতক এবং মাস্টার ডিগ্রী প্রদান করে। এর নিয়মিত কলা বিভাগে স্নাতক (বিএ) এবং বিজ্ঞান বিভাগে স্নাতক (বিএসসি) সম্পূর্ণ করতে চার বছর সময় লাগে এবং সম্মাননা ডিগ্রী প্রোগ্রাম বিএ (অনার্স) এবং বিএসসি (অনার্স) সম্পূর্ণ করতে পাঁচ বছর সময় লাগে। নিয়মিত আইন প্রোগ্রামও শেষ করতে পাঁচ বছর সময় লাগে। বিশ্ববিদ্যালয়টি একটি অনলাইন প্রোগ্রামও চালায়।
বিশ্ববিদ্যালয়ের ছাত্রদের সুবিধার উদ্দেশ্যে একটি নতুন রেল লাইন বিস্তারের কাজ ২০০৬ সালে শেষ হয়। ট্রেন ইয়াঙ্গুন সেন্ট্রাল রেলওয়ে স্টেশন থেকে তোগিয়াউঙ্গালে স্টেশন হয়ে বিশ্ববিদ্যালয় পর্যন্ত যায়। এর মোট বিস্তার প্রায় । এই ট্রেনটি সকাল ৫:২৫ থেকে বিকেল ৫:৩৫ পর্যন্ত দিনে দশ বার যাতায়াত করে। বিশ্ববিদ্যালয়ে যাতায়াত করার ক্ষেত্রে প্রায় চার হাজার ছাত্র প্রতিদিন এই রেল পরিষেবা ব্যবহার করে।
রেক্টরেরা হলেন:
চাংশা মসজিদ
চাংশা মসজিদ () হচ্ছে () চীনের হুনান প্রদেশের চাংশার থিয়ানশিন ডিসট্রিক্টে হুইলং পর্বতের উপর অবস্থিত একটি মসজিদ। "চাংশা মসজিদটি" চাংশা ইসলামিক এ্যাসোসিয়েশনের আওতাধীন একটি স্থান।
চাংশা মসজিদ সর্বপ্রথম হনান এবং শাআনশি উভয় প্রদেশের ব্যবসায়ীদের দ্বারা চিং রাজবংশের সম্রাট কাংশির (১৭১১) ৫০তম বছরে "কেসি" () নামে নির্মাণ করা হয়।
১৯১৮ সালে, নানজিং প্রদেশের ব্যবসায়ীরা মসজিদটির দক্ষিণ দিকে জিংলিং বিদ্যালয়() সংযোগ করেন।
১৯৩৮ সালে, একটি অগ্নিকান্ডে ভবনটির বেশীরভাগ অংশ ক্ষতিগ্রস্থ হয়। তখন স্থানীয় মুসলিমরা মসজিদটিকে পুনঃনির্মাণ করেন।
সাংস্কৃতিক বিপ্লবের সময়ে , প্রাচীন ইমামদের দ্বারা লিখিত "কুরআন" রেড গার্ড কর্তৃক পুড়িয়ে দেয়া হয়।
১৯৮৫ সালে, চাংশা সরকার বাইশা ওয়েল এর নিকটবর্তী থিয়ানশিন ডিসট্রিক্টের হুইলং পর্বতের উপর একটি মসজিদ নির্মাণকল্পে ৮.৫ লক্ষ ইউয়ান বাজেট করে।
মসজিদটি ইসলামি স্থাপত্যশৈলীতে জায়গা এবং নির্মাণাধীন জায়গার উপর এবং নির্মাণ করা হয়েছে। যার মধ্যে রয়েছে নামাজ কক্ষ, বসার কক্ষ, এবং অন্যন্য সুযোগ প্রদানকারী কক্ষ। নামাজ কক্ষটি তিন তলা ভবনবিশিষ্ট।
হাসকা মেয়না জেলা
হাসকা মেয়না (), এছাড়াও দিহ বালা জেলা নামেও ডাকা হয়ে থাকে, আফগানিস্তানের নঙ্গারহার প্রদেশের দক্ষিণে অবস্থিত একটি জেলা। জেলাটি মূলত পাকিস্তান সীমানা ঘিরে গঠিত হয়েছে। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৫০,৫৯৫ জন এর মত। যার মধ্যে শতভাগই পশতুন সম্প্রদায়ের লোকজনের বসবাস। তবে প্রায় ২০,২০০ জন এর মত ১২ বছরের কম বয়সী শিশু রয়েছে। জেলাটির কেন্দ্রীয় শহরের নাম হচ্ছে মেয়না।
হাসনা মেনা শিনওয়ারি উপজাতিদের আবাসস্থল, এটি বৃহত্তর পশতুন গোত্রগুলির মধ্যে একটি। এছাড়াও এটি আফগানিস্তানের সোভিয়েত দখলকালে মুজাহিদীনদের একটি অন্যতম দুর্গ ছিল।
দুর বাবা জেলা
দুর বাবা আফগানিস্তানের নঙ্গারহার প্রদেশের দক্ষিণপূর্ব অঞ্চলে অবস্থিত একটি জেলা। জেলাটি মূলত পাকিস্তানের সীমানা ঘিরে গঠিত হয়েছে। দুর বাবা নামক গ্রামটি হচ্ছে জেলাটির কেন্দ্রীয় এলাকা। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৯,১৯৭ জন এর মত।
কন্টিকারি
কন্টিকারি (বৈজ্ঞানিক নাম: Solanum virginianum), হল নাইটশেড প্রজাতির একটি উদ্ভিদ যা এশিয়ায় (সৌদি আরব, ইয়েমেন, আফগানিস্তান, ইরান, চিন, বাংলাদেশ, ভারত, নেপাল, পাকিস্তান, শ্রীলঙ্কা, মায়ানমার, থাইল্যান্ড, ভিয়েতনাম, ইন্দোনেশিয়া, মালয়েশিয়া) প্রাকৃতিকভাবে জন্মায়। ভারতে এটিকে ভেষজ উদ্ভিদ হিসেবে ব্যবহার করা হয় কিন্তু এর ফলটি বিষাক্ত।
কপোতাক্ষ এক্সপ্রেস
কপোতাক্ষ এক্সপ্রেস খুলনা এবং রাজশাহী শহরের মাঝে চলাচলকারী একটি আন্তঃনগর ট্রেন। এটি বাংলাদেশের অন্যতম জনপ্রিয় ট্রেন।
সর্বপ্রথম ১৯৮৬ সালের ১লা মে তারিখে কপোতাক্ষ এক্সপ্রেস তার উদ্বোধনী যাত্রা শুরু করে। এরপর ১৯৮৮ সালের দিকে সাময়িকভাবে ট্রেনটি বন্ধ করা হয়। পরে ১৯৮৯ সালের শেষের দিকে ট্রেনটি আবার চালু হয়। প্রথমিকভাবে ট্রেনটি শুধু যশোর, চুয়াডাঙ্গা এবং ঈশ্বরদী স্টেশনে যাত্রাবিরতী করতো। পুনরায় চালুর পর এই ট্রেনে ভেড়ামারা, পোড়াদহ এবং আলমডাঙ্গায় যাত্রাবিরতী সংযুক্ত করা হয়। ট্রেনটি মূলত খুলনা ভিত্তিক।
এই ট্রেনটি সকাল সাড়ে ৬ টায় খুলনা থেকে ছাড়ে এবং রাজশাহীতে ১২:২০ মিনিটে পৌঁছায়। রাজশাহীতে থেকে আবার খুলনায় আসার জন্য ২:১০ মিনিটে ছাড়ে। এই ট্রেন যশোর, ঝিনাইদহ, চুয়াডাঙ্গা, কুষ্টিয়া, পাবনা ও নাটোর জেলায় যাত্রাপথে থামে। এটি সাপ্তাহিক ছুটির দিন শনিবারে ছাড়ে না।
কপোতাক্ষ এক্সপ্রেস ১১টি পিটি ইনকা কোচ যুক্ত ট্রেন। এতে ১টি এসি চেয়ার, ৮টি শোভন চেয়ার আর ২টি পাওয়ার কার আছে।
জোড় বাংলা মাজার
পাবনা জেলার ভাঙ্গুড়া উপজেলার মন্ডতোষ ইউনিয়নে মন্ডতোষ কান্দিপাড়ায় জোড় বাংলা অবস্থিত। এটি ২ জোড়া বাংলা ঘর দ্বারা তৈরি বলে একে জোড় বাংলা বলা হয়। এখানে ৩ টি কবর ও রয়েছে, যা মামা ভাঙ্গিনার কবর নামে পরিচিত। মহান আল্লাহর উপর বিশ্বস করে কেউ এই মাজারে মানত করলে তার মনের আশা পূরন হয়। 
মিজানুর রহমান সুলতান,, মন্ডতোষ, ভাঙ্গুড়া, পাবনা।
গ্র্যাভিটি (২০১৩-এর চলচ্চিত্র)
গ্র্যাভিটি ২০১৩ সালে মুক্তি পাওয়া বৈজ্ঞানিক কল্পকাহিনি নির্ভর থ্রিলার চলচ্চিত্র।চলচ্চিত্রটি পরিচালনা ও প্রযোজনা করেন আলফোনসো কুয়ারোন।এই চলচ্চিত্রের তারকা সান্ড্রা বুলক ও জর্জ ক্লুনি দুইজনেই আমেরিকান নভোচারী।গ্র্যাভিটি চলচ্চিত্রটির বেশিরভাগ কাহিনীই মহাকাশ সম্পর্কিত।
গ্র্যাভিটি চলচ্চিত্রটি ২৮ শে আগস্ট ২০১৩ ৭০ তম আন্তর্জাতিক চলচ্চিত্র উৎসব, ভেনিস এর দিন মুক্তি পায়। বিভিন্ন দিক বিবেচনায় চলচ্চিত্রটি আমেরিকান ফিল্ম ইন্সটিটিউট কর্তৃক ২০১৩ সালের সেরা সিনেমার তালিকায় স্থান পায়।
চলচ্চিত্রটি ২০১৩ সালে সবচেয়ে বেশি অর্থ উপার্জন করা সেরা ৮ সিনেমার মধ্যে স্থান করে নেয়,যেটি $১০০ মিলিয়ন বাজেটের বিপরীতে সারাবিশ্বে $৭২৩ মিলিয়ন আয় করে।
৮৬তম একাডেমি অ্যাওয়ার্ডস এ গ্র্যাভিটি চলচ্চিত্রটি ১০ টি বিভাগে মনোনয়ন পায়,যার মধ্যে অন্তর্ভুক্ত ছিলো সেরা অভিনেতা পুরস্কার, সেরা ছবির পুরস্কার,সেরা পরিচালকের পুরস্কার,বেস্ট অরিজিনাল স্কোর পুরস্কার,সেরা চিত্রগ্রাহকের পুরস্কার সহ মোট ১০টি বিভাগে পুরস্কার পায়।এছাড়াও চলচ্চিত্রটি ছয়টি বাফটা অ্যাওয়ার্ড, পুরস্কার পায়।
"দ্য হলিউড রিপোর্টার"-এ বলা হয়, সান্ড্রা বুলক চলচ্চিত্রটিতে একাই আনুমানিক $৭০ মিলিয়ন আয় করেন। 
প্রমুখ।
গ্র্যাভিটি বৈজ্ঞানিক কল্পকাহিনি নির্ভর চলচ্চিত্রটি সর্বকালের সফল এবং সবচেয়ে বেশি হিট হওয়া বক্স অফিসের মধ্যে অন্যতম।
ইস্তানবুল বিমানবন্দর
ইস্তানবুল বিমানবন্দর () তুরস্কের ইস্তানবুল শহরের ইউরোপীয় অংশের আরনভুতকয়ে অবস্থিত একটি আন্তর্জাতিক বিমানবন্দর। এ বিমানবন্দরকে বিশ্বের বৃহত্তম বিমানবন্দর হিসেবে তৈরির পরিকল্পনা করা হয়েছিল, বর্তমানে এতে বৎসরে ১৫ কোটি যাত্রী পরিবহন ক্ষমতা রয়েছে এবং ভবিষ্যতে বাৎসরিক ২০ কোটি যাত্রী পরিবহনের ক্ষমতা সম্পন্ন হবে। এটি সাবিহা গোকচেন বিমানবন্দর ও আতাতুর্ক বিমানবন্দরের পর ইস্তানবুলের তৃতীয় বিমানবন্দর এবং এটিকে ইস্তাম্বুলের প্রধান আন্তর্জাতিক বিমানবন্দর হিসেবে গড়ার পরিকল্পনা করা হয়েছিল। এই বিমানবন্দরে যাত্রীবাহী বিমান চলাচল পুরোপুরিভাবে চালু হলে ইস্তানবুল আতাতুর্ক বিমানবন্দর বন্ধ করে দেওয়া হবে এবং আতাতুর্ক বিমানবন্দরের আইএটিএ কো‌ড আইএসটি (IST) নতুন বিমানবন্দরে সরিয়ে আনা হবে।
২০১৮ সালের ২৯ অক্টোবর তুরস্কের ৯৫তম প্রজাতন্ত্র দিবসে তুরস্কের রাষ্ট্রপতি রিসেপ তায়িপ এরদোয়ান ১৭ জন আমন্ত্রিত রাষ্ট্র ও সরকার প্রধানদের নিয়ে এই বিমানবন্দরটি উদ্বোধন করেন। ২০১৮ সালের ৩১ অক্টোবর রাজধানী আঙ্কারার উদ্দেশ্যে টার্কিশ এয়ারলাইনসের একটি বিমান "টিকে২১২৪" উড়ানের মাধ্যমে এই বিমানবন্দর হতে সর্বপ্রথম বিমান উড়ান দেয়। ১লা নভেম্বর ২০১৮ থেকে প্রতিদিন ৫টি রুটে বিমান চলাচল শুরু করে; রুট ৫টি হলো আঙ্কারা, আন্তালিয়া, বাকু, এরকান ও ইজমির। তার মধ্যে ৩টি অভ্যন্তরীণ আর বাকি ২টি আন্তর্জাতিক রুটে তুর্কি সাইপ্রাসের এরকান বিমানবন্দর এবং আজারবাইজানের বাকু হায়দার আলিয়েভ আন্তর্জাতিক বিমানবন্দরে বিমান চলাচল করে। ৫টি বিমান রুটের উড়ানই টার্কিশ এয়ারলাইনস পরিচালনা করে। ৩১ ডিসেম্বর ২০১৮ পর্যন্ত ও-৭ মোটরওয়ে ব্যবহার করে আতাতুর্ক বিমানবন্দর থেকে সব সরঞ্জাম নতুন বিমানবন্দরে সরিয়ে আনা হবে।
ইয়েসিলকয় এলাকায় অবস্থিত আতাতুর্ক বিমানবন্দর ইস্তাম্বুলের বর্তমান প্রধান বিমানবন্দর। এর চারপাশসহ পার্শ্ববর্তী বাকিরকয় জেলা শহরে হওয়ায় এয়ারট্রাফিক সমস্যা দিন দিন ব্যাপকহারে বৃদ্ধি পাচ্ছে। আতাতুর্ক বিমানবন্দর ইউরোপের ব্যস্ততম বিমানবন্দরগুলোর মধ্যে একটি। ২০১৩ সাল থেকে যাত্রী পরিবহন ট্রাফিকে এটি ইউরোপের ৫ম ব্যস্ততম বিমানবন্দর।
আতাতুর্ক বিমানবন্দরের চারদিকে অতিরিক্ত রানওয়ে নির্মাণের কোন জায়গা নেই।
টার্কিশ এয়ারলাইনস ইস্তানবুল বিমানবন্দর থেকে প্রথম উড়ান ৩১ অক্টোবর ২০১৮ তারিখ হতে আঙ্কারা, আনাতোলিয়া, ইজমির রুটে এবং আন্তর্জাতিক রুট বাকু, এরকান বিমানবন্দরে শুরু করে এবং আতাতুর্ক বিমানবন্দর থেকে সকল যাত্রী পরিসেবা এখানে সরিয়ে আনার পূর্ব পর্যন্ত এই কয়টি রুটই পরিচালিত হবে। ১লা জানুয়ারি ২০১৯ থেকে বৈরুত-ইস্তানবুল রুটে উড়ানের মাধ্যমে মধ্যপ্রাচ্যের সাথে বিমান পরিসেবা শুরু হবে।
গোস্তা জেলা
গোস্তা জেলা আফগানিস্তানের নঙ্গারহার প্রদেশের উত্তর-পূর্বে অবস্থিত একটি জেলা। জেলাটির মূলত আফগানিস্তান দুরান্দ লাইন ও পাকিস্তানের মধ্যে সীমানা ঘিরে রেখেছে। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১৬০,০০০ জন এর মত। যার মধ্যে শতভাগই পশতুন সম্প্রদায়ের লোকজনের বসবাস। তবে এর মধ্যে থেকে প্রায় ৩০,৮০০ জন এর মত ১২ বছরের কম বয়সী শিশু রয়েছে। কাবুল নদীর উপর অবস্থিত জেলাটির কেন্দ্রীয় অঞ্চল হলো গোস্তা নামক গ্রাম।
হেসারক জেলা
হেসারক অথবা হিসারক (পশতু: حصارک, দারি ولسوالی حصارک) আফগানিস্তানের নঙ্গারহার প্রদেশের পশ্চিমে অবস্থিত একটি জেলা। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৮,৪৬২ জন এর মত। জেলাটির কেন্দ্রীয় শহরের নাম হচ্ছে হেসারক নামক একটি গ্রাম।
আর্মি ইনস্টিটিউট অব বিজনেস এডমিনিস্ট্রেশন, সাভার
সেনা ইনস্টিটিউট অফ বিজনেস অ্যাডমিনিস্ট্রেশন ( বাঙালি : সেনা ব্যবসায় প্রশাসন ইনস্টিটিউট ) সাধারনত আর্মি আইবিএ নামে পরিচিত,সাভারের সাভার ক্যান্টনমেন্টের একটি ব্যবসা স্কুল। এই আইবিএ বাংলাদেশ সেনাবাহিনী দ্বারা চলছে এবং বাংলাদেশ প্রতিরক্ষা মন্ত্রণালয়ের অধীনে বাংলাদেশ সেনাবাহিনী দ্বারা পরিচালিত প্রতিষ্ঠান বাংলাদেশ ইউনিভার্সিটি প্রফেশনালস।
এআইবিএ বাংলাদেশ ইনস্টিটিউট পরিচালিত প্রথম বিজনেস অ্যাডমিনিস্ট্রেশন (আইবিএ)।এআইবিএ, সাভার তার যাত্রা শুরু করে যা সম্মানিত প্রধানমন্ত্রী শেখ হাসিনার স্বপ্নদর্শী নেতৃত্ব ছিল। 05 ই মার্চ ২015 তারিখে বাংলাদেশের গণপ্রজাতন্ত্রী বাংলাদেশ সরকারের সম্মানিত শিক্ষা মন্ত্রী এআইবিএ সাভারের আনুষ্ঠানিক উদ্বোধন করেন।
এআইবিএ এর সকল একাডেমিক প্রোগ্রাম মিরপুর ক্যান্টনমেন্টে অবস্থিত বাংলাদেশ ইউনিভার্সিটি অফ প্রফেশনালস (বিইউপি) এর সাথে অনুমোদিত। এটি মাল্টিমিডিয়া প্রজেক্টর এবং আধুনিক সরঞ্জামগুলির সাথে ইন্টারনেট সুবিধা সহ ভাল সজ্জিত শ্রেণীকক্ষ রয়েছে। এ ছাড়া, আমরা সাভার ক্যান্টনমেন্টের নিরাপদ, সুরক্ষিত ও নিশ্চিন্ত এলাকায় পুরুষ ও মহিলা উভয়ের জন্য ক্যান্টিন, ব্রডব্যান্ড ইন্টারনেট সুবিধা, লাইব্রেরি এবং শিক্ষার্থীদের আবাসনের মতো আমাদের শিক্ষার্থীদের জন্য কিছু অন্যান্য সুবিধা প্রদান করছি।
এআইবিএ, সাভার বাংলাদেশ সেনাবাহিনীর পরিচালিত ব্যবসায় গবেষণা ক্ষেত্রে অগ্রণী একাডেমিক ইনস্টিটিউটের অন্যতম। আমাদের উপদেষ্টাদের উদারতার সাথে, এই ইনস্টিটিউটটি স্নাতক পর্যায়ে এবং মাস্টার্সের বিশাল সম্ভাবনা সহ ছাত্রদের স্বাগত জানানোর যাত্রা শুরু করে। এআইবিএ ২1 শতকের জন্য ব্যবসায় গবেষণায় শেখার দক্ষতা এবং উদ্ভাবন অগ্রগতির উত্স সৃষ্টি করে এবং সেগুলি উত্থাপন করে।
কেডিই প্লাজমা ৫
কেডিই প্লাজমা ৫ () হলো গ্নু/লিনাক্স প্ল্যাটফরমের জন্যে কেডিই কর্তৃক উন্নয়নকৃত ডেস্কটপ পরিবেশ এর পঞ্চম ও সর্বশেষ প্রজন্ম। কেডিই প্লাজমা ৫ কেডিই প্লাজমা ৪ এর উত্তরাধিকারী যেটি ২০১৪ সালের ১৫ জুলাই মুক্তি পায়। এ সংস্করণে ব্রিজ নামে একটি নতুন ডিফল্ট থিম ব্যবহার করা হয়েছে। গ্রাফিক্যাল ইন্টারফেস পরিপূর্নভাবে কিউএমএলে স্থানান্তরিত হয়েছে, যেটি হার্ডওয়্যার এক্সিলারেশনের জন্যে ওপেনজিএল ব্যবহার করে। ফলাফলস্বরূপ, তূলনামূলক ভাল পারফরমেন্স ও কম শক্তি ক্ষয় লক্ষ্য করা যায় এ সংস্করণে।
কেডিই প্লাজমা ৫ কিউটি ৫,কেডিই ফ্রেমওয়ার্ক ৫ ও প্রধানত প্লাজমা-ফ্রেমওয়ার্ক ব্যবহার করে নির্মিত হয়েছে।
এটি হাইডিপিআই ডিসপ্লের জন্যে সমর্থন উন্নীত করে এবং পরিবর্তিত গ্রাফিক্যাল শেল সহযোগে আসে, যেটি ব্যবহৃত যন্ত্রের উপর ভিত্তি করে গ্রাফিক্যাল শেল মডিফাইয়ে সক্ষম। ব্রিজ নামে এখানে নতুন একটি ডিফল্ট থিমও রয়েছে। অদৃশ্য পরিবর্তনের মধ্যে রয়েছে, ওপেন জিএল (ইএস)-ভিত্তিক সিন গ্রাফ (ক্যানভাস) কেন্দ্রিক পরিপূর্ণ হার্ডওয়্যার এক্সিলারেশন গ্রাফিক্স স্ট্যাকে স্থানান্তর। 
প্লাজমা ৫ প্লাজমা ৪ এর কিউটিকুইকে রূপান্তর প্রক্রিয়া সম্পন্ন করে।
কেডিই প্লাজমা ৫ এক্স উইন্ডো সিস্টেম ব্যবহার করে। তবে ওয়েল্যান্ড সমর্থন উন্নয়ানাধীন রয়েছে। প্লাজমা ৫.৪ এ সর্বপ্রথম ওয়েল্যান্ড সমর্থন দেয়া হয়। প্রাথমিক ওয়েল্যান্ড সেশনের জন্যে স্টেবল সমর্থন প্রদান করা হয় ৫.৫ সংস্করণে (ডিসেম্বর ২০১৫)।
এন্ড্রু লি
হংকংয়ে জন্মগ্রহণ করে, এন্ড্রু লি সেন্ট পলস্ কো-এডুকেশনাল কলেজ থেকে প্রাথমিক শিক্ষা লাভ করেন ও পরবর্তীতে ইংল্যান্ডের রেপ্টন স্কুল, ডার্বিশায়ার-এ ভর্তি হন। তিনি কেমব্রিজ বিশ্ববিদ্যালয় থেকে এমএ ও এলএলএম লাভ করেন।
লি ১৯৭০ সালে মিডল টেম্পলে যোগ দেন এবং ১৯৭৩ সালে হংকং বারে যোগ দেন। ওদ্রে ইউ তার প্রথম ছাত্র ছিলেন, যিনি ১৯৭৮ সাল পর্যন্ত তার অধীনস্থ ছিলেন। তার ভাই সিনিয়র আইনি উপদেষ্টা বেঞ্জামিন ইউ ও তার একজন ছাত্র ছিলেন। বিচার মন্ত্রণালয়ের সাবেক সভাপতি উং ইয়াং লুং ছিলেন লির শেষ ছাত্র। ১৯৮৮ সালে তাকে রাণীর আইনি উপদেষ্টা হিসেবে নিয়োগ দেওয়া হয়েছিল।
১৯৯৯ সালে, তিনি "এনজি কা লিঙ এবং অন্য অভিবাসন" সম্পর্কিত প্রধান রায় দেন যেটি সে সময়কার বাসস্থান সম্পর্কিত একটি প্রধান বিতর্কিত রায় ছিল।
১৮ ফেব্রুয়ারি ২০১০ সালে, হংকং ইউনিভার্সিটি জনগণ মতামত আয়োজনে লি সর্বোচ্চ স্কোর (৬৮.১) সংগ্রহ করেন।
প্রধান বিচারপতির পদ থেকে অবসর নেওয়ার পর লি শিক্ষার কাজে নিয়োজিত হয়েছিলেন। তিনি হংকং বিশ্ববিদ্যালয়, হংকং চীনা বিশ্ববিদ্যালয় এবং হংকং সিটি বিশ্ববিদ্যালয়ে আইন বিভাগে অধ্যাপনার দায়িত্ব পালন করেছেন। তাছাড়া তিনি তিসুঙ্গা বিশ্ববিদ্যালয়েরও একজন সাক্ষাৎকারী অধ্যাপক ছিলেন।
১৭ জুলাই ২০১০ সালে, লির জন্য একটি বিদায় অনুষ্ঠানের আয়োজন করা হয়েছিল। আদালতকক্ষ বিচারক ও আইনজীবিদের দ্বারা পূর্ণ ছিল, তাছাড়া আরও ছিল হংকংয়ের আইন সোসাইটি এবং বার এসোসিয়েশনের অনেক সদস্য।
লি দুইজন কন্যাসহ বিয়ে করেন। তার স্ত্রী লি উ মো ইং জুড়ি হংকং ইউনিভার্সিটি (সমাজ বিজ্ঞান, ১৯৭০) থেকে স্নাতক সম্পন্ন করেন।
লি ল্যান্ড ডেভেলপমেন্ট করপোরেশনে চেয়ারম্যান হিসেবে, ইংল্যান্ড রেভেনিউ বোর্ড অফ রিভিউ-এর সহকারী চেয়ারম্যান হিসেবে, সিকিউরিটিস কমিশনের সদস্য হিসেবে দায়িত্ব পালন করেছেন। তাছাড়া, তিনি হংকং জকি ক্লাবের একজন তত্ত্বাবধায়কের দায়িত্ব পালন করেছেন।
২০০৮ সালে হংকং সরকার লিকে গ্র্যান্ড বাহুনিয়া ম্যাডেল পুরষ্কার প্রদান করেন। ২০১০ সালে জনসেবামূলক কাজের জন্য তিনি উড্রো উইলসন পুরস্কার এবং দ্য সিং টাও লিডার অব দ্য ইয়ার পুরস্কার পান। পরের বছর তাকে হংকং বার এসোসিয়েশন এবং হংকং লো সোসাইটি-এর আজীবন সদস্যের স্বীকৃতি প্রদান করা হয়। তাছাড়া তিনি বিংহাম সেন্টারের রুল অব লো-এর একজন সাহায্যদাতা।
জ্যাকপট (চলচ্চিত্র)
জ্যাকপট ২০০৯ সালে মুক্তি পাওয়া ভারতের পশ্চিমবঙ্গের একটি চলচ্চিত্র।এটি পরিচালনা করেন কৌশিক গাঙ্গুলি।চলচ্চিত্রের শ্রেষ্ঠাংশে অভিনয় করেন হিরণ চট্টোপাধ্যায়,কোয়েল মল্লিক,রাহুল ব্যানার্জি এবং সুহিনি পল।
চলচ্চিত্রটি মূলত রিয়েলিটি শো,যেটি স্টার আনন্দ কর্তৃক আয়োজন করা হয়।এতে দু'জন ফাইনালিস্ট অর্ক(হিরণ চট্টোপাধ্যায়) ও ডুডো (রাহুল ব্যানার্জি) উভয়কে সাজনেকালি দুটি কাজ দিয়েছিলেন সম্পন্ন করতে।ডুডো পেয়েছিলেন ভাওয়ানিপুর পুলিশ স্টেশনের পুলিশ কনস্টেবল এর দায়িত্ব, অন্যদিকে অর্ক পেয়েছেন একজন গাড়ী চালকের দায়িত্ব। তাদের উভয়কেই দেওয়া হয়েছিল তিনদিন ও দুই রাত সময় তাদের দায়িত্ব পালন করে পুরস্কার হিসেবে ১ মিলিয়ন রুপি জিতে নেওয়ার জন্য।ঘটনাচক্রের মাধ্যমে তারা তাদের দায়িত্ব পালন শেষে উভয়েই ৫০ লাখ রুপি করে অর্জন করে এবং সেই অর্থগুলো দুজনেই মানসিক রোগী পিয়ুর চিকিৎসার জন্য দান করে দেয়।
ইদ্রিস আহমদ
ইদ্রিস আহমদ (জন্ম: ১৮৯৪ - মৃত্যু: অক্টোবর ৯, ১৯৬৬) উপমহাদেশের একজন প্রবীন রাজনীতিবিদ। যুক্তফ্রন্ট এর প্রার্থী হিসেবে ১৯৫৪ সালে দ্বিতীয়বারের মতো প্রােদশিক আইন পরিষদ সদস্য (এম.এল.এ) নির্বাচিত হন।
ইদ্রিস আহমদ চাঁপাইনবাবগঞ্জের শিবগঞ্জ উপজেলার দাদনচক গ্রামের এক মুসলিম পরিবারে ১৮৯৪ সালে জন্মগ্রহণ করেন। তিনি মুর্শিদাবাদের নিমতিতা উচ্চ বিদ্যালয় থেকে এন্ট্রাস পাশ করেন ১৯১৩ সালে, রাজশাহী কলেজ থেকে ১৯১৫ সালে এফ.এ এবং একই কলেজ থেকে ১৯১৭ সালে ডিস্টিংশনসহ প্রথম শ্রেণীতে বি.এ. পাশ করেন।
শেরে বাংলা এ. কে. ফজুলুল হক এর ঘনিষ্ঠ একজন রাজনীতিবিদ হিসেবে পরিচিত ছিলেন তিনি। তিনি তৎকালীন কৃষক প্রজা পার্টির কেন্দ্রীয় কমিটির সদস্য ও আঞ্চলিক নেতা ছিলেন। ১৯২৮ সালে তঃকালীন দুর্লভপুর ইউনিয়ন বোর্ডের প্রেসিডেন্ট নির্বাচিত হন তিনি। এর পরে মালদহ জেলা বোর্ড এর ভাইস চেয়ারম্যান নির্বাচিত হন। ১৯৩৭ সালে আইনসভার নির্বাচনে দক্ষিণ মালদহ আসনে মুসলিম লীগের প্রভাবশালী প্রার্থীকে বিপুল ভোটের পরাজিত করে আইন সভার সদস্য নির্বাচিত হন।
ঐতিহাসিক দেশ বিভাগের পরে ১৯৪৮ সালে তিনি রাজশাহী জেলা বোর্ডের সদস্য নির্বাচিত হন। এরপর ১৯৫৪ সালে যুক্তফ্রন্ট এর প্রার্থী হিসেবে দ্বিতীয়বারের মতো প্রােদশিক আইন পরিষদ সদস্য (এম.এল.এ) নির্বাচিত হন।
ইদ্রিস আহমেদ অষ্টম শ্রেনীতে পড়াকালীন সময়ে নিজ উদ্যগে একটি স্কুল প্রতিষ্ঠা করেন। পরবর্তিতে তিঁনি তাঁর জীবনে মোট আট টি শিক্ষা প্রতিষ্ঠান গড়ে তোলেন। ১৯৫৬ সালে তৎকালীন প্রাদেশিক প্রধানমন্ত্রীর রাজনৈতিক উপদেষ্টা হিসেবে তিনি রাজশাহী বিশ্ববিদ্যালয় প্রতিষ্ঠার জন্য জেলা ম্যাজিস্ট্রেটের সাথে সরকারের পক্ষে জমি একুয়ার করাসহ গুরুত্বপূর্ণ ভূমিকা পালন করেন। পরবর্তীতে রাজশাহী বিশ্ববিদ্যালয়ের দু’বার জ্যেষ্ঠতম সিনেট সদস্য নির্বাচিত হন।
সমাজসেবা এবং রাজনীতির পাশাপাশি তিনি তাঁর জীবনে বেশ কিছু গবেষনাধর্মী বই লিখেছেন যার কিছু প্রকাশিত গ্রন্থের মধ্যে আছে "পতিত ইসলাম, মোসলেম অভাব, বংগ দেশের সংক্ষিপ্ত ইতিহাস, কৃষকের মর্মবাণী, লাক্ষা আবাদ, মানুষ না মেথর, জবা (উপন্যাস), লাল গোলাপ (উপন্যাস), তিন তালাকে বিপত্তি (উপন্যাস)" প্রভৃতি।
সমাজসেবী, রাজনীতিবিদ ইদ্রিস আহমদ ৯ অক্টোবর ১৯৬৬ সালে মৃত্যবরণ করেন
অ্যারোন লী
অ্যারোন লী সুন ইয়ং (জন্ম: ৭ জুন ১৯৭২) একজন সিঙ্গাপুরি পুরস্কার-বিজয়ী কবি, যিনি ইংরেজিতে লেখালেখি করেন। মালয়েশিয়ায় জন্ম নিলেও তিনি সিঙ্গাপুর থেকে শিক্ষা লাভ করেন এবং ১৯৯৬ সালে সিঙ্গাপুরবাসী হয়ে যান।
সিঙ্গাপুরের একটি সেকেন্ডারি বিদ্যালয় রাফলস ইনস্টিটিউশনে অধ্যয়নকালীন সময় লী লেখালেখি শুরু করেন, যেখানে তার অন্য বন্ধুরাও লেখালেখির সাথে জড়িত ছিল। ১৯৯০ সালে তিনি ও তার বিদ্যালয়ের সহপাঠীরা জনাথন কুয়ান ওয়েই হান, টং জো ঝি, অ্যালভিন পাং এবং জেফ্রে লিম তাদের কবিতার সংগ্রহ প্রকাশের জন্য একটি সিঙ্গাপুরের প্রকাশক ভিজে টাইমসকে আকর্ষিত করে। এই সংগ্রহ "ইন সার্চ অব ওয়ার্ডস" ১৯৯১ সালে প্রকাশিত হয়।
লী'র প্রথম কবিতাসংগ্রহ, "অ্যা ভিজিটেইশন অব সানলাইট" ১৯৯৭ সালে দ্যা স্ট্রেটস টাইমস কর্তৃক সেরা বই হিসেবে নির্বাচিত হয়েছিল। সংগ্রহটি গ্রহণযোগ্য হয় এবং ১৯৯০ সালে সিঙ্গাপুরে নতুন প্রজন্মের কবিতার প্রতি আকর্ষণ জন্মাতে একটি বড় ভূমিকা রাখে।
১৯৯৯ সালে, তার কবিতার নাম সিঙ্গাপুর জাতীয় শিল্প সংঘের "পয়েমস অন দ্যা মুভ" আয়োজনের জন্য নির্বাচিত হয়। এটি ছিল মূলত কবিতাকে সাধারণ জনগণের কাছে আনার একটি জাতীয় কার্যক্রম।
লী'র লেখনি বিভিন্ন পত্রিকায় সংকলিত হয়েছে। যেমন, "রিদমস: অ্যা মিলেনিয়াল অ্যানথলোজি অব পোয়েট্রি" () (সিঙ্গাপুর), "নিউ স্ট্রেইট টাইমস" (মালয়েশিয়া), "অ্যাঙলিস্টিক" ( (জার্মানি), এবং "ফিফটি অন ফিফটি" () (সিঙ্গাপুর)।
২০০৭ সালে, লী তার দ্বিতীয় কবিতা সংগ্রহ "ফাইভ রাইট এঞ্জেলস" প্রকাশ করে। বইটি ২০০৮ সালের সিঙ্গাপুর সাহিত্য পুরস্কারের জন্য চূড়ান্ত হিসেবে নির্বাচিত হয়।
তিনি বিভিন্ন সৃজনশীল কাজ দেখা ও বিভিন্ন নতুন কবিদের লেখালেখি পর্যালোচনার কাজে নিয়োজিত রয়েছেন। তিনি একজন শিল্পী ও শিক্ষক নামিকো চ্যানকে বিয়ে করেছেন। তিনি খ্রিস্টান ধর্ম অবলম্বন করেন এবং তার কাজে খ্রিস্টান ধর্মীয় বিভিন্ন চিত্র ফুটে ওঠে।
২০১৪ সালে, লি তার তৃতীয় সংগ্রহ, "কোস্টল্যান্ডস" সিঙ্গাপুর লেখক উৎসব এ উন্মুক্ত করেন। "কোস্টল্যান্ডস"-এ লেখক বড় এই পৃথিবীর মাঝে নিজেকে নবাগত হিসেবে ধারণা করে তাঁর অভিজ্ঞতা তুলে ধরেছেন।লি ১৯৭২ সালে জন্ম গ্রহণ করেছেন। তিনি ১৯৯৬ সালে সিঙ্গাপুরের বাসিন্দা হওয়ার পূর্বে জোহর বাহরুতে বসবাস করতেন। তিনি উডল্যান্ডস প্রাইমারি স্কুলে পড়াশোনা করেছেন। প্রাইমারি স্কুল লিভিং এক্সামিনেশন (পিএলএমই) দেওয়ার পর তিনি রাফলস ইন্সটিটিউশনে পড়াশোনা করেন। রাফল ইন্স্টিটিশন থেকে পাশ করার পর, লি সিঙ্গাপুর জাতীয় বিশ্ববিদ্যালয়ের আইন বিভাগে আইন নিয়ে পড়াশোনা করেন। তিনি নামিকো চ্যানকে ৭ই জুন ২০০৩ সালে বিয়ে করেন, যিনি সিঙ্গাপুরের একজন চিত্রশিল্পী।
নিলুফার ইয়াসমিন (ক্রীড়াবিদ)
নিলুফার ইয়াসমিন (জন্ম ১ জুলাই ১৯৭৫) একজন বাংলাদেশী ক্রীড়াবিদ। তিনি ১৯৯৬ সালের গ্রীষ্মকালীন অলিম্পিকে মহিলাদের দীর্ঘ লাফের প্রতিযোগিতায় অংশগ্রহণ করেন।
মনিরা মিঠু
মনিরা আক্তার মিঠু একটি বাংলাদেশী টেলিভিশন এবং চলচ্চিত্র অভিনেত্রী। তিনি ২০০৮ সালে "এমন দেশটি কোথাও খুঁজে পাবে নাকো তুমি" নাটকে অভিনয় করে মেরিল-প্রথম আলো পুরস্কারের সমালোচক শাখায় সেরা টেলিভিশন অভিনেত্রী বিভাগে পুরস্কার অর্জন করেন।
মিতু হুমায়ূন আহমেদ পরিচালিত টেলিভিশন নাটক "অস্পতি বায়োস্কোপ" দিয়ে তার অভিনয় জীবন শুরু করেন।২০০৯ সালে সেরা টিভি অভিনেত্রীর জন্য মেরিল প্রথম আলো পুরস্কার পান।
মানারা আল মালবিয়া মিনার
"মানারা আল-মালাবিয়া" এর অর্থ পেঁচানো মিনার। এটি বাগদাদ নগরী থেকে ৬০ মাইল উত্তরে টাইগ্রিস নদীর পূর্ব তীরে সামাররা নামক মসজিদে অবস্থিত। এই মসজিদটি আব্বাসিয় খলিফা আল- মুতাসীম ৮৪৭ খ্রিষ্টাব্দে নির্মাণ করেন। মসজিদটির বিখ্যাত মিনার হলো এই " মানারা আল-মালাবিয়া"। মিনারটি মসজিদ থেকে ৮৯ ফুট দূরে। মসজিদটিতে সর্বমোট ১৬ টি দরজা রয়েছে।
চাংশা রেলওয়ে স্টেশন
চাংশা রেলওয়ে স্টেশন () হচ্ছে একটি মেট্রো স্টেশন এবং বেইজিং–গুয়ানজু রেলওয়ের একটি রেলওয়ে স্টেশন। এটি ফুরং ডিসট্রিক্ট, চাংশা, হুনান, চীনে অবস্থিত। এটি চাংশা মেট্রোর লাইন ২ দিয়ে পরিসেবা প্রদান করে।
এই স্টেশনটি ১৯১২ সালে নির্মাণ করা হয়, এবং ১৯৭৭ সালে পুনর্গঠন করা হয়।
চাংশা স্টেশন হচ্ছে একটি রেলওয়ে স্টেশন যা কাইফু ডিসট্রিক্ট, চাংশা, হুনান, চীনে অবস্থিত, যা সিআর গুয়ানজু। এটি ১৯১২ সালে কার্যক্রম শুরু করে।
রেলওয়ে স্টেশন হচ্ছে একটি ভূগর্ভস্থ স্টেশন যা ফুরং, চাংশা, হুনান, চীনে অবস্থিত এবং চাংশা মেট্রো দ্বারা চাংশা সাবওয়েতে পরিচালিত হয়। এটি ২০১৪ সালের ২৯ এপ্রিল কার্যক্রম শুরু করে।
শ্রী শ্রী মেহার কালিবাড়ী
শ্রী শ্রী মেহার কালী বাড়ী বাংলাদেশের চাঁদপুর জেলার শাহরাস্তি উপজেলার মেহার গ্রামে অবস্থিত একটি কালী মন্দির। এটি একটি শক্তিপীঠ।
লোক মুখে শুনা সনাতন ধর্মালম্বীদের বিশ্বের অদ্বিতীয় দশ মহাবিদ্যা সিদ্ধ পীঠস্থান ও তীর্থস্থান হিসেবে পরিচিত চাঁদপুর জেলার শাহরাস্তি উপজেলার শ্রীশ্রী মেহারেরশ^রী কালিবাড়ি। জানা যায়, প্রায় সাড়ে ৭শত বছরের ইতিহাস নিয়ে এ স্থানটি ঐতিহ্যবহন করে আসছে। বর্তমানে মেহার কালিবাড়িতে সেই সাড়ে ৭শত বছরের জীনবৃক্ষটির অংশ বিশেষ আজও কালের স্বাক্ষী হয়ে দাঁড়িয়ে আছে। শ্রীশ্রী মা কালির পরম ভক্ত বাসুদেব ভট্টাচার্য্যই ঠাকুর সর্বানন্দদেব নামে অষ্টম জন্মে পৃথিবীতে এসে মায়ের দশ রুপ দর্শনের পর পরিচিতি লাভ করে। কথিত আছে, যে যেই মাণষ কামনা করে অপ্রকাশ্যে মহালিঙ্গের সুড়ঙ্গ পথে দুধ, ডাবের জল দিতো তা পুকুরের মাঝে বুদবুদ করে উঠে দর্শণ দিতো। পুকুরটি জীর্বৃক্ষের পূর্ব দিকে বিদ্যমান রয়েছে।
বানি ইয়াস
বানি ইয়াস () হলো অনিশ্চিত উৎস থেকে আগত সংযুক্ত আরব আমিরাতের এক উপজাতীয় চুক্তি ব্যবস্থা (প্রধানত এটি ওমান ইবনে সাসা' বা নাজদি বংশ থেকে উৎপত্তি হয়েছে বলে গণ্য করা হয়)। এর সাথে ঐ এলাকার বিভিন্ন জাতির চূক্তি রয়েছিল। কাতারের দক্ষিণ-পূর্বে দুবাই থেকে খাওর আল উদাইদ অঞ্চলের জাতির মাঝে যে চুক্তি রয়েছে সেটিকে বানি ইয়াস চূক্তি বলা হতো। সেই জাতি তাদের আল নাহিয়ান শাসকদের দ্বারা পরিচালিত হতো, যাদের প্রধান কার্যালয় ছিল আল ডাফরা ও বর্তমানে আবুধাবি শহরে। আবুধাবি ও সংযুক্ত আরব আমিরাতের শাসক পরিবার আল নাহিয়ান (যা মূলত আল ফালাহি পরিবারের অঙ্গ) এই সম্প্রদায়ের অংশ ছিল ও এই সম্প্রদায় শাসন করতো। তাছাড়া, দুবাইয়ের আমির আল-মাকতুমরাও (যা মূলত আল-ফালাসি পরিবারের অঙ্গ) এই সম্প্রদায় শাসন করেছিল।
বানি ইয়াস ১৯ শতকের মধ্য দিকে সবচেয়ে ক্ষমতাশীল এক সম্প্রদায়ে পরিণত হয়। নিরাপত্তা ও সুরক্ষার জন্য অনেকে সম্প্রদায় বানি ইয়াস সম্প্রদায়ের সাথে যোগ দিয়েছিল। ক্ষমতাধর ও বৃহৎ এই সম্প্রদায় প্রায় ২০টি অংশে বিভক্ত ছিল। বানি ইয়াসের সাথে দাওয়াহির জাতির খুব কাছের সম্পর্ক ছিল, যেটি বুরাইমি মরুদ্যানের না'ইম ও কা'ব-এর সংস্কৃতি থেকে ভিন্ন। আল বু ফালাহরা হলো প্রথম বংশ যাদের বুরাইমি মরুদ্যানে সম্পদ ছিল। আল মাকতুম পরিবার এখন পর্যন্ত দুবাই শাসন করছে। মাকতুমরা বহির্বিশ্বের সাথে বিভিন্ন বাণিজ্য করতো।
বানি ইয়াসের আরো দুটি শাখা আল বু মাহাইর ও আল রুমাইথাত মূলত মুক্তা ও মাছের উপর জীবন নির্বাহ করতো। আল মাহারিবা সম্প্রদায়ের লোকেরাও মুক্তো বাণিজ্যের সাথে জড়িত ছিল। তাদের কাছে ৪০টি মুক্তো খোঁজার জন্য নৌকা ছিল।
আল কুবাইসাত সম্প্রদায়ের একটি বড় অংশ লিউয়া মরুদ্যানে তাদের সমাজ গড়ে তুলেছিল। আল মাঝরুই সম্প্রদায়ের লোকেরাও লিউয়াতে স্থায়ী হয়েছিল। তারা মূলত উটের উপর তাদের জীবিকা নির্বাহ করতো।
লিউয়ার গ্রামগুলোতে বিভিন্ন দল খুব সাহায্য-সহযোগিতা করে নিজেদের মাঝে সম্পর্ক তৈরি করেছিল। সেখনে এক সম্প্রদায়ের লোক অন্য সম্প্রদায়ের লোকের উটের দেখাশুনা করতো। আবার একজনের যখন মুক্তো খুঁজার নৌকা ছিলনা তখন সে অন্যের নৌকা নিয়ে যেত।
অন্যদিকে সুদান সম্প্রদায়ের লোকেরা তাদের বেশিরভাগ জীবন সমুদ্রতীরে অতিক্রান্ত করেছে। তাই তাদের জীবিকা সমুদ্রের উপরই বেশি নির্ভরশীল ছিল। তারা মুক্তো খুঁজে, মাছ শিকার করে তাদের জীবন নির্বাহ করতো। বাণিজ্যের ক্ষেত্রেও তাদের অনেক ভূমিকা ছিল।
বানি ইয়াস বিভিন্ন শাখায় বিভক্ত ছিল, যেগুলো হলো: